hotchpotch/miracl-hf-unified huggingface dataset:
লাড্ডু
লাড্ডু হচ্ছে ভারতীয় উপমহাদেশের জনপ্রিয় গোলকাকৃতি মিষ্টান্ন। লাড্ডু তৈরিতে বিভিন্ন উপকরণের মধ্যে ব্যবহৃত হয় ময়দা, ময়দার খামি, চিনি এবং ভিন্ন ভিন্ন স্বাদের লাড্ডুর জন্য ভিন্ন ভিন্ন উপকরণ। তবে লাড্ডু তৈরীতে ছানা ব্যবহার করা হয় না। এ মিষ্টান্নটি প্রায়ই বিভিন্ন উৎসব কিংবা ধর্মীয় আচার অনুষ্ঠানে প্রস্তুত এবং পরিবেশিত হয়ে থাকে।
লাড্ডু তৈরিতে সাধারণভাবে যে উপকরণগুলো ব্যবহৃত হয় সেগুলোর মধ্যে অন্যতম হচ্ছে ছোলা, গম, সুজি, নারিকেল ইত্যাদি। এসকল উপাদান পরিমানমত এবং প্রয়োজনমত অন্যান্য উপকরণ এবং চিনির সাথে মেশানো হয়। এরপর কোনো কোনো ক্ষেত্রে ঘি এ ভাজা হয়। আকৃতির ক্ষেত্রে মিষ্টান্নটিকে সাধারণত বল আকারে তৈরি করা হয়। কিছু কিছু লাড্ডু তৈরিতে বিভিন্ন আয়ুর্বেদিক উপাদান ব্যবহার করা হয়ে থাকে, যেমন- মেথি লাড্ডু, বিভিন্ন দানার লাড্ডু, রজন লাড্ডু ইত্যাদি। এছাড়াও অনেক সময় লাড্ডু তৈরির উপাদান হিসাবে বিভিন্ন ধরণের বাদাম যেমন পেস্তা বাদাম বা কাজু বাদাম ইত্যাদি ব্যবহৃত হয়।
বুন্দি লাড্ডু বা বুন্দিয়ার লাড্ডু বুন্দি হতে তৈরি হয়ে থাকে। এ মিষ্টান্নটি সাধারণত বিভিন্ন উৎসব অনুষ্ঠান যেমন বিয়ে, রক্ষা বন্ধন, দিওয়ালি ইত্যাদিতে তৈরি ও পরিবেশন করা হয়। বুন্দি দিয়ে মতিচূর লাড্ডু প্রস্তুত করা হয়, যে লাড্ডুগুলো আকারে ছোট আকৃতির এবং এগুলো ঘি এ ভাজা হয়ে থাকে। মূলত এ মিষ্টান্নটি ছিল উত্তর ভারতের মিষ্টান্ন, কিন্তু বর্তমানে এটি দক্ষিণ এশিয়ার প্রায় সবস্থানেই সমান জনপ্রিয়।
বেসন লাড্ডু একটি জনপ্রিয় ভারতীয় মিষ্টান্ন যা ছোলার ময়দা অথবা গ্রাম ময়দা এবং চিনি ও ঘি সহকারে প্রস্তুত করা হয়ে থাকে। প্রথমে ময়দা ও অন্যান্য উপকরণের মিশ্রণ নির্দিষ্ট সময় পর্যন্ত ঘি এ ভাজা হয়, যে পর্যন্ত না উপযুক্ত রং এবং সুগন্ধ লাভ করে। এরপর এতে চিনি মেশানো হয়। তারপর মিশ্রণটি হতে গোল আকারের লাড্ডু তৈরি করা হয়। কখনো কখনো এতে পেস্তা বাদামের কুচিও ব্যবহৃত হয়ে থাকে। এ লাড্ডুটি দীর্ঘদিন পর্যন্ত সংরক্ষিত করে রাখা যায়। মিষ্টান্নটি সাধারণত উৎসব, পারিবারিক অনুষ্ঠান বা আপ্যায়ন এবং পূজা-পার্বনে পরিবেশিত হয়ে থাকে।
নারিকেল লাড্ডু বিভিন্ন রকম হয়ে থাকে। নারায়াল বা নাকড়ু লাড্ডুর ইতিহাস ঘাঁটলে দেখা যায় যে, চোলা সাম্রাজ্যের সময়ও এ মিষ্টান্ন প্রস্তুত হত এবং ভ্রমণকারীরা বা যোদ্ধারা তাদের খাবার ও সৌভাগ্যের প্রতীক হিসাবে এ মিষ্টান্ন তাদের সাথে বহন করত।
আরেক ধরণের লাড্ডু যা ভারত ও পাকিস্তানে খুবই জনপ্রিয়। দুধ হতে উৎপন্ন ছানা হতে এ লাড্ডু প্রস্তুত করা হয়ে থাকে। ভারতে এ লাড্ডুকে পেঢাহ বলা হয় এবং প্রায়ই পূজার ভোগ হিসাবে ব্যবহার করা হয়।
ইন্ডিয়াতে এ লাড্ডুগুলো ঐতিহ্যগতভাবে সন্তানকে দুধ প্রদানের ক্ষমতা বৃদ্ধির জন্য মহিলাদের খাওয়ানো হয়, কারণ এ লাড্ডুগুলো মহিলাদের সন্তানকে দুধ প্রদানের ক্ষমতা বৃদ্ধি করে। এ লাড্ডুকে মারাঠি ভাষায় ডিনকাচি এবং হিন্দি ভাষায় গন্ড কা লাড্ডু বলা হয়ে থাকে।
লাড্ডু প্রায়ই উৎসব কিংবা পারিবারিক অনুষ্ঠান যেমন বিবাহ, জন্মদিন অথবা অতিথি আপ্যায়ন ইত্যাদি এবং মন্দিরে পূজার প্রসাদ ইত্যাদিতে প্রস্তুত ও পরিবেশন করা হয়ে থাকে। অন্ধ্র প্রদেশের তিরুমালার ভেঙ্কাটেশওয়ারা মন্দিরে এক ধরনের লাড্ডু প্রসাদ হিসাবে পরিবেশন করা হয়ে থাকে, যা তিরুপাতি লাড্ডু হিসাবে বিখ্যাত। কিছু কিছু মুসলিম সম্প্রদায় এর মধ্যে ঈদ উৎসবে লাড্ডু ঐতিহ্যবাহী মিষ্টান্ন হিসাবে ব্যবহৃত হয়ে থাকে।
এশিয়ার অনেক টিভি সিরিয়াল এবং প্রচারিত অনুষ্ঠানে এ অঞ্চলে মিষ্টান্ন হিসাবে লাড্ডুর ব্যবহার ও জনপ্রিয়তার পরিচয় পাওয়া যায়। ২০১২ সালের সেপ্টেম্বর মাসে অন্ধ্রপ্রদেশের গণেশ উৎসবে ৬৩০০ কিলোগ্রাম ওজনের একটি লাড্ডু প্রস্তুত করা হয়।
ভিনসেন্ট ভ্যালেন্টাইন
ভিনসেন্ট আদোলফাস ভ্যালেন্টাইন (; জন্ম: ৪ এপ্রিল, ১৯০৮ - মৃত্যু: ৬ জুলাই, ১৯৭২) জ্যামাইকার পোর্টল্যান্ড এলাকায় জন্মগ্রহণকারী প্রথিতযশা ওয়েস্ট ইন্ডিয়ান ক্রিকেটার ছিলেন।
১৯৩০-এর দশকে ওয়েস্ট ইন্ডিজ ক্রিকেট দলের উল্লেখযোগ্য খেলোয়াড় ছিলেন তিনি। প্রথম-শ্রেণীর ঘরোয়া ক্রিকেটে জ্যামাইকার প্রতিনিধিত্ব করেন। দলে তিনি মূলতঃ ফাস্ট-মিডিয়াম বোলার ছিলেন। ব্যাটসম্যানেরা তাঁর বলগুলোয় স্বাচ্ছন্দ্যবোধ করতে পারতেন না। সঠিক নিশানায় পিচের উভয় দিকেই বল ঘুরাতে দক্ষতার প্রদর্শন করেছেন। এছাড়াও বাতাসে বলকে সুইং করানোয়ও সক্ষমতা দেখিয়েছেন তিনি। নীচের সারিতেও ব্যাট হাতে সফলতা পেয়েছেন। ফিল্ডিংয়ের আদর্শ রূপ দেখিয়েছেন ভিনসেন্ট ভ্যালেন্টাইন।
জ্যামাইকার পক্ষে প্রথম-শ্রেণীর ক্রিকেটে স্মরণীয় অভিষেকের ঘটিয়েছেন ভ্যালেন্টাইন। ফেব্রুয়ারি, ১৯৩২ সালে কিংস্টনের মেলবোর্ন পার্কে অনুষ্ঠিত ঐ খেলায় লর্ড টেনিসনের সফরকারী দলের বিপক্ষে খেলেন। ব্যাট হাতে না নিলেও জ্যামাইকা তাদের প্রথম ইনিংসে ৭০২/৫ তুলে ডিক্লেয়ার করে। পরবর্তীতে চার উইকেট নিয়ে জ্যামাইকার ইনিংসে ও ৯৭ রানের বিজয়ে ভূমিকা রাখেন। ঐ ইনিংসে জর্জ হ্যাডলি ৩৪৪ ও ক্ল্যারেন্স পাসাইলাইগু ২৬১ ৬ষ্ঠ উইকেটে অপরাজিত ৪৮৭* তুলেন যা অদ্যাবধি রেকর্ড হয়ে রয়েছে। বছরের শেষদিকে আর একটি খেলায় অংশ নিলেও ব্যাট বা বল হাতে তেমন সফলতা পাননি।
১৯৩৩ সালে ইংল্যান্ড সফরের জন্য মনোনীত হন তিনি। মূলতঃ লিয়ারি কনস্ট্যান্টাইনের বিকল্প ও তাঁর ল্যাঙ্কাশায়ার লীগে নেলসনের পক্ষে খেলার চুক্তিবদ্ধতার কারণে খেলার সুযোগ ঘটে ভ্যালেন্টাইনের। ২৪টি প্রথম-শ্রেণীর খেলার উনিশটিতেই অংশ নেন। সিরিজের ২য় ও ৩য় টেস্টে অংশ নেন তিনি। ম্যানচেস্টারের ওল্ড ট্রাফোর্ড ক্রিকেট গ্রাউন্ডে অনুষ্ঠিত ৩ টেস্টের সিরিজের ২য় টেস্টে স্বদেশী আর্চি উইলস ও ইংল্যান্ডের জেমস ল্যাংরিজের সাথে তাঁরও টেস্ট অভিষেক হয়। প্রথম ইনিংসে ওয়াল্টার রবিন্সের বলে ৬ রানে বোল্ড হন ও দ্বিতীয় ইনিংসে নিজস্ব সর্বোচ্চ ১৯ রান করে অপরাজিত থাকেন। ঐ খেলাটি ড্রয়ে পরিণত হয়েছিল। কিন্তু লন্ডনের দি ওভালে অনুষ্ঠিত ৩য় টেস্টে এক টেস্টের বিস্ময়কারী ও অভিষিক্ত চার্লস ম্যারিয়টের ৫/৩৭ ও ৬/৫৯ দূর্দান্ত বোলিং নৈপুণ্যে প্রেক্ষিতে ওয়েস্ট ইন্ডিজ দল মাত্র দুইদিন ও দশ মিনিটেই ইনিংস ও ১৭ রানে পরাজিত হবার পাশাপাশি ০-২ ব্যবধানে সিরিজ হারায়। উভয়ক্ষেত্রেই তিনি ম্যারিয়টের শিকারে পরিণত হন।
৬ জুলাই, ১৯৭২ তারিখে ৬৪ বছর বয়সে জ্যামাইকার কিংস্টনে তাঁর দেহাবসান ঘটে। কিন্তু, তাঁর মৃত্যুতে উইজডেনের কোন সংখ্যায় এ বিষয়ে উল্লেখ করা হয়নি।
শ্রীশচন্দ্র ঘোষ
শ্রীশচন্দ্র ঘোষ (১৮৮৭ - ২ মে, ১৯৪১) একজন বাঙালী সশস্ত্র বিপ্লববাদী। জন্ম বর্ধমান জেলার রায়নায়। তার পিতার নাম বিরাজকৃষ্ণ ঘোষ।
কাকা বামাচরনের কাছে হুগলী জেলার চন্দননগরে থেকে পড়াশোনা করতেন শ্রীশচন্দ্র ঘোষ। ডুপ্লে স্কুলে পড়াকালীন অধ্যক্ষ বিপ্লবী চারুচন্দ্র রায় এর সান্নিধ্য পান ও স্বদেশচেতনায় উদ্বুদ্ধ হন। ১৯০৫ এর বঙ্গভঙ্গ আন্দোলনে যোগ দেন। ওই বছরই অর্থাভাবে কলেজের পড়া ছেড়ে হিতবাদী পত্রিকায় কাজ শুরু করেন।
হিতবাদী পত্রিকায় কাজ করার সুবাদে তার সাথে বিপ্লবী সখারাম গনেশ দেউস্করের আলাপ হয়। চন্দননগরে তার প্রতিবেশী ও অভিন্নহৃদয় বন্ধু ছিলেন বিপ্লবী রাসবিহারী বসু। তিনি পুলিশের নজর এড়িয়ে রাসবিহারীকে নিরাপত্তা দিয়েছেন বহুবার। অসংখ্য দু:সাহসিক কর্মের হোতা ছিলেন শ্রীশচন্দ্র। বিশ্বাসঘাতক নরেন গোঁসাই কে হত্যার জন্যে আলিপুর সেন্ট্রাল জেলে কানাইলাল দত্তর কাছে রিভলভার পৌঁছে দেওয়া, ডেনহ্যাম হত্যা চেষ্টা, চন্দননগরের অত্যাচারী মেয়র তার্দিভেলকে হত্যা চেষ্টা, রডা কোম্পানির লুন্ঠিত মাউজার পিস্তল ও কার্তুজ বিপ্লবীদের কাছে গোপনে পৌঁছে দেওয়া এবং রাসবিহারী বসু মতিলাল রায়, অমরেন্দ্র চট্টোপাধ্যায়ের সাথে যোগাযোগ ও সংহতি রক্ষা করে সংগঠনকে চালিয়ে নিয়ে যাওয়ার নির্ভরযোগ্য সেনানী ছিলেন বিপ্লবী শ্রীশচন্দ্র। ১৯১০ সাল থেকে ১৯৩৩ পর্যন্ত অরবিন্দ ঘোষ থেকে শুরু করে দীনেশচন্দ্র মজুমদার, বহু ফেরারি বিপ্লবীকে নিরাপদ আশ্রয়ের ব্যবস্থা করে দিয়েছেন চন্দননগর শহরে। একাজে তার সহায়ক ছিলেন মতিলাল রায়। বহু চেষ্টা করেও ব্রিটিশ পুলিশ শ্রীশচন্দ্রকে ধরতে পারতনা। কারণ তিনি চন্দননগরে ফরাসী উপনিবেশের বাসিন্দা। ফরাসী সরকারের অনুমতি নিয়ে ইংরেজ পুলিশ তার বাড়ির সামনেই পুলিশ ফাঁড়ি বসিয়েছিল, গোয়েন্দা দপ্তরের কাছে নির্দেশ ছিল চন্দননগর থেকে বেরোলেই যেন তাকে গ্রেপ্তার করা হয় তবুও শ্রীশচন্দ্র বহুবার পুলিশের চোখে ধুলো দিয়ে বেনারস, লক্ষ্ণৌ, দিল্লী, সাহারানপুর, লাহোর গেছেন এবং নিরাপদে আস্তানায় ফিরে এসেছেন।
১৯১৫ সালে রাসবিহারীর বিপ্লব প্রচেষ্টা ব্যার্থ হয়, মৃত্যুদন্ড হয় বসন্ত বিশ্বাস সহ আরো তিনজনের। এই ঘটনার শ্রীশচন্দ্র ভেঙ্গে পড়েন। নিতান্ত পারিবারিক কাজে কাকার মেয়ে শরতকুমারীকে হাওড়া স্টেশনে পৌছে দেওয়ার সময় পুলিশের হাতে ধরা পড়েন তিনি। বাস্তবে পলায়নের চেষ্টাও করেননি। পাঁচ বছর কারাবাসের পর প্রথম বিশ্বযুদ্ধর শেষে রয়াল ক্লেমেন্সি ঘোষিত হলে মুক্তি পান।
মতিলাল রায় নির্মিত প্রবর্তক সংঘের গঠনমূলক কাজে আত্মনিয়োগ করেছিলেন, কিন্তু মতিলাল বিপ্লবপন্থা পরিহার করেন ও পূর্ব সংগৃহীত অস্ত্রাদি নষ্ট করে ফেললে তিনি প্রবর্তক আশ্রম ত্যাগ করে ফটকগোড়ায় থাকতেন। সেখানে বনোয়ারী লাল সাহার বাড়িতে একটি কর্মকেন্দ্র স্থাপন করেছিলেন। রাসবিহারী বসু জাপান থেকে বন্ধু শ্রীশচন্দ্রকে বহু চিঠি লেখেন বিভিন্ন নির্দেশ সহ কিন্তু ব্যার্থতার ফলে শেষ জীবনে এই বিপ্লবী মানসিক ভাবে ভেঙ্গে পড়েছিলেন।
অর্থাভাবে ও একাকী নির্বান্ধব অবস্থায় শ্রীশচন্দ্র ঘোষ ২ মে ১৯৪১ সালে আফিং সেবন করে আত্মহত্যা করেন। তার রচিত পুস্তিকার নাম 'শিক্ষাগুরু প্রসংগে'
বাউরা আরেফা খাতুন বালিকা উচ্চ বিদ্যালয়
বাউরা আরেফা খাতুন বালিকা উচ্চ বিদ্যালয় বাংলাদেশের লালমনিরহাট জেলার পাটগ্রাম উপজেলার একটি শীর্ষস্থানীয় বালিকা বিদ্যালয়।
বিদ্যালয়টি ১৯৭৮ সালে প্রতিষ্ঠিত হয়।
প্রতি বছর ডিসেম্বর মাসের শেষের দিকে ৬ষ্ঠ শ্রেণীতে ভর্তির জন্য ভর্তি পরীক্ষা অনুষ্ঠিত হয়।
নিজামপুর বিশ্ববিদ্যালয় কলেজ
নিজামপুর বিশ্ববিদ্যালয় কলেজ বাংলাদেশের একটি শিক্ষা প্রতিষ্ঠান।
বাংলাদেশের চট্টগ্রাম জেলার অন্তর্গত মীরসরাই উপজেলার ওয়াহেদপুর ইউনিয়নের ফরফরিয়া গ্রামে এ কলেজটি অবস্থিত।
১৯৬৪ সালে এটি প্রতিষ্ঠিত হয়।
প্রতিষ্ঠানটি পরিচালনার জন্য জনাব এম ডি এম জালাল উদ্দিন চৌধুরীকে সভাপতি করে ১৫ সদস্যের একটি পরিচালনা পরিষদ রয়েছে।
এ কলেজের অধ্যক্ষ বাবু কৃষ্ণ কুমার দত্ত। বর্তমানে এ প্রতিষ্ঠানে দুই হাজারেরও অধিক শিক্ষার্থী অধ্যয়নরত আছে।
ঢাকা-চট্টগ্রাম মহাসড়কের পশ্চিম পাশে ৩০০ শতাংশ জমির উপর কলেজের মূল ভবন প্রতিষ্ঠিত এবং সর্বমোট জমির পরিমাণ ৮.২৮ শতক। ভবন সংখ্যা ০৪ টি (বড়)। কলেজের অধ্যক্ষের জন্য নিজস্ব বাসভবনসহ অধ্যাপকবৃন্দের জন্য আবাসিক ভবন রয়েছে।
কলেজটি জাতীয় বিশ্ববিদ্যালয়ের অন্তর্ভুক্ত। এ কলেজে সহ-শিক্ষা ব্যবস্থা রয়েছে। এটিতে বর্তমানে বিজ্ঞান, মানবিক ও ব্যবসায় শিক্ষা শাখায় একাদশ-দ্বাদশ শ্রেণীসহ ডিগ্রী (বিএ, বিএসএস, বিবিএস, বিএসসি) এবং অনার্স (হিসাব বিজ্ঞান, ব্যবস্থাপনা) পর্যায়ে পড়াশোনার সুযোগও রয়েছে।
বিগত বছরের পাশের হার ৬৫%।
ইমতিয়াজ আহমেদ
ইমতিয়াজ আহমেদ (; জন্ম: ৫ জানুয়ারি, ১৯২৮ - মৃত্যু: ৩১ ডিসেম্বর, ২০১৬) ব্রিটিশ ভারতের নিয়ন্ত্রণাধীন পাঞ্জাব প্রদেশের লাহোরে জন্মগ্রহণকারী বিশিষ্ট পাকিস্তানী ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। টেস্ট দলের অধিনায়কেরও দায়িত্ব পালন করেছেন। দলে তিনি মূলতঃ উইকেট-রক্ষকের দায়িত্ব পালন করতেন। পাকিস্তানের প্রথম নিয়মিত উইকেট-রক্ষকের মর্যাদা পান। এছাড়াও ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শীতা দেখিয়েছেন তিনি।
লাহোরের ইসলামিয়া কলেজে পড়াশোনা করেন ও সেখান থেকেই স্নাতকধারী হন। মাঝারি সারিতে ব্যাটিং করলেও মাঝে-মধ্যে শীর্ষ সারিতে আক্রমণাত্মক ব্যাটিংয়ে নামতেন তিনি। ১৯৪৪-৪৫ থেকে ১৯৭২-৭৩ মৌসুম পর্যন্ত প্রথম-শ্রেণীর ক্রিকেটে নিজেকে সম্পৃক্ত রাখেন। ভারত বিভাজনের পূর্বে ১৬ বছর বয়সে উত্তর ভারতের পক্ষে তাঁর প্রথম-শ্রেণীর ক্রিকেটে অভিষেক ঘটে।
৬ মার্চ, ১৯৫১ তারিখে ভারতীয় প্রধানমন্ত্রী একাদশের সদস্যরূপে কমনওয়েলথ একাদশের বিপক্ষে অংশ নেন। ফলো-অনে থেকেও তিনি অপরাজিত ত্রি-শতক হাঁকান। এ অর্জনটি কেবলমাত্র আরও দু’জন করতে পেরেছিলেন। এছাড়াও রঞ্জী ট্রফিতে খেলেছেন তিনি।
১৯৫৪ সালে ইংল্যান্ডে সফরকারী যে-কোন উইকেট-রক্ষক হিসেবে প্রথমবার ১০০০ রান ও ১০০ প্রথম-শ্রেণীর ডিসমিসাল করার কৃতিত্ব প্রদর্শন করেন।
পাকিস্তান দলের প্রথম টেস্ট উইকেট-রক্ষক ছিলেন তিনি। সমগ্র খেলোয়াড়ী জীবনে ১৯৫২ থেকে ১৯৬২ সময়কালে ৪১ টেস্টে অংশ নিয়ে দুই সহস্রাধিক রান করেছেন।
আবদুল হাফিজ কারদারের নেতৃত্বাধীন পাকিস্তানের উদ্বোধনী টেস্টে ভারত সফরে দলের অন্যতম সদস্য ছিলেন। ১৬ অক্টোবর, ১৯৫২ তারিখে দিল্লিতে ভারতের বিপক্ষে তাঁর টেস্ট অভিষেক হয়। প্রথম তিন টেস্টে ব্যাটসম্যান হিসেবে খেললেও চেন্নাইয়ের চতুর্থ টেস্টে হানিফ মোহাম্মদের কাছ থেকে গ্লাভস নিজের করায়ত্ত্ব করেন।
অক্টোবর, ১৯৫৫ সালে লাহোরে সফরকারী নিউজিল্যান্ডের বিপক্ষে ২০৯ রানের মনোজ্ঞ দ্বি-শতক করেন। এ দ্বি-শতকটি বিশ্বের যে-কোন উইকেট-রক্ষকের মধ্যে প্রথম ছিল। মজিদ খান ১৯৫৮-৫৯ মৌসুমে বিখ্যাত ওয়েস্ট ইন্ডিয়ান ওয়েস হলের বিপক্ষে রুখে দাঁড়ানোর বিষয়ে তাঁর ভূমিকার কথা স্মরণ করিয়ে দেন যাত তাঁকে খেলতে উদ্বুদ্ধ করেছিল।
১৯৬২ সালে পাকিস্তান দলের সাথে ইংল্যান্ড সফরে যান। ওভালে অনুষ্ঠিত সর্বশেষ খেলা পর্যন্ত উইকেটের পিছনে অবস্থান করে আন্তর্জাতিক ক্রিকেট জীবন শেষ করেন।
খেলোয়াড়ী জীবনের শেষদিকে চার টেস্টে নেতৃত্ব দেন। ২৯ গড়ে ২,০৭৯ রান সংগ্রহের পাশাপাশি ৭৭ ক্যাচ ও ১৬ স্ট্যাম্পিং করেন।
খেলোয়াড়ী জীবন থেকে অবসর নেয়ার পর ১৩ বছর পাকিস্তান ক্রিকেট দলের নির্বাচকমণ্ডলীর সদস্য ছিলেন। ১৯৭৬ থেকে ১৯৭৮ সময়কালে নির্বাচকমণ্ডলীর সভাপতিরও দায়িত্বে ছিলেন। এরপর কোচের দায়িত্বে থাকেন ও অনূর্ধ্ব-১৯ দলের ক্রিকেটারদের উন্নয়নে প্রায় এক দশক সময় অতিবাহিত করেন। তাঁর সর্বশেষ কৃতিত্ব ছিল পাকিস্তানে মহিলাদের ক্রিকেট প্রবর্তন করা। সেখানে ২০০৫ থেকে ২০০৮ সাল পর্যন্ত পরামর্শক হিসেবে তিন বছর ব্যয় করেন।
১৯৬৬ সালে পাকিস্তান সরকার কর্তৃক ক্রীড়াক্ষেত্রে অসামান্য অবদানের স্বীকৃতিস্বরূপ প্রাইড অব পারফরম্যান্স পুরস্কারে ভূষিত হন। এরপর পাকিস্তান বিমান বাহিনী থেকে অবসর নেয়ার পর আজীবন সম্মাননা পুরস্কার হিসেবে ‘তমঘা-ই-ইমতিয়াজ’ পুরস্কার লাভ করেন। দীর্ঘ ২৭ বছর প্রশাসনিক দায়িত্ব পালন শেষে উইং কমান্ডার হিসেবে অবসর নেন তিনি।
৮৮ বছর বয়সে ৩১ ডিসেম্বর, ২০১৬ তারিখে লাহোরে তাঁর দেহাবসান ঘটে। নিজ জন্মদিনের পাঁচদিন পূর্বে বুকের প্রদাহে আক্রান্ত হন তিনি। মৃত্যুর পূর্ব-পর্যন্ত তিনিই পাকিস্তানের বয়োঃজ্যেষ্ঠ টেস্ট ক্রিকেটার ছিলেন।
দ্য ম্যান্ডারিন্স
দি ম্যান্ডারিন্স (ফরাসীঃ লে মাঁদারেঁ, Les Mandarins, বাংলাঃ শিক্ষিত অভিজাত) ১৯৫৪ সালে প্রকাশিত একটি ফরাসী উপন্যাস যার রচয়িতা ছিলেন ফরাসী নারী দার্শনিক সিমোন দ্য বোভোয়ার। সিমোন এই উপন্যাসের জন্যে 'প্রিক্স গনকোউর্ট' (ফরাসীঃ Prix Goncourt, প্রি গঁকুর) পুরস্কার লাভ করেন, পুরস্কারটি সর্বোৎকৃষ্ট এবং সৃজনশীল গদ্যশৈলীর জন্য দেওয়া হয় ১৯০৩ সাল থেকে আর সিমোন ১৯৫৪ সালেই পান পুরস্কারটি। "দি ম্যান্ডারিন্স" ইংরেজী ভাষায় প্রথম প্রকাশ পায় ১৯৫৬ সালে (লেওনার্ড এম. ফ্রেইডম্যান দ্বারা অনূদিত)।
উপন্যাসটিতে দ্বিতীয় বিশ্বযুদ্ধের শেষের দিক থেকে ১৯৫০ এর দশকের মধ্যভাগ পর্যন্ত ঘটে যাওয়া কিছু ফরাসী বুদ্ধিজীবীর ব্যক্তিগত জীবন কাহিনী দেখানো হয়েছে। বইটির নাম নির্দেশ করে প্রাচীন চীনের শিক্ষিত অভিজাতদের। উপন্যাসটির চরিত্রগুলো একসময় উপলব্ধি করতে পারে যে তারা হচ্ছে ব্যর্থ 'শিক্ষিত অভিজাত' কারণ তারা দ্বিতীয় বিশ্বযুদ্ধের পরে রাজনীতিতে জড়িয়ে যায়। সিমোনের লেখা অন্যান্য বিষয় যেমন নারীবাদ, অস্তিত্ববাদ এবং ব্যক্তিগত নৈতিকতা এই উপন্যাসের চরিত্রগুলোর মধ্যে পরিলক্ষিত হয় কারণ চরিত্রগুলো শুধু লেখাপড়া আর রাজনীতির মধ্যেই শুধু সীমাবদ্ধ থাকেনা তারা তাদের সম্পর্ক একজনের থেকে আরেকজনের মধ্যে স্থানান্তরিত হওয়া নিয়েও অনেক কাজ করে।
ব্রিটিশ ঔপন্যাসিক এবং দার্শনিক 'আইরিস মার্ডক' (ব্রিটেনের 'সানডে টাইমস' পত্রিকায়) "দি ম্যান্ডারিন্স"কে একটি অসাধারণ উপন্যাস, উঁচুমানের এবং সাহসী বলে আখ্যা দেন এটার সঠিকতা এবং প্রীতিসঞ্চারক স্থির গাম্ভীর্যতার কারণে। অনেকে মনে করে উপন্যাসটি লিখিত হয়েছে জঁ-পল সার্ত্র্‌, আলবেয়ার কামু ও সিমোনের নিজের সম্পর্ক নিয়ে যদিও সিমোন তা স্বীকার করেননি, এবং উপন্যাসের ঘটনাগুলোর সঙ্গে তাদের জীবনের মিল পাওয়া যায়।
পলক মুছল
পলক মুচাল (; জন্মঃ ৩০ মার্চ ১৯৯২) একজন ভারতীয় নারী সঙ্গীতশিল্পী। দরিদ্র শিশুদের কল্যানার্থে পলক এবং তার ছোট ভাই পলাশ মুচাল ভারতসহ বিশ্বের বিভিন্ন দেশে মঞ্চ প্রদর্শনী অনুষ্ঠানে গান করে থাকেন।
পলক মুচাল ১৯৯২ সালের ৩০ মার্চইন্দোরের মহেশ্বরী মাড়ওয়ারী পরিবার জন্মগ্রহণ করেন। তার মাতা অমিতা মুচাল একজন গৃহিনী এবং তার পিতা রাজকুমার মুচাল একটি প্রাইভেট ফার্মে কাজ করে থাকেন।সঙ্গীতশিল্পী পলাশ মুচাল তার ছোট ভাই। তিনি ইন্দোরের শ্রী অগ্রাসেন বিদ্যালয় স্নেহ নগর স্কলজীবন শেষ করেন। ২০১৩ সালে তিনি ইন্দোরের একটি কলেজে বি.কম নিয়ে সম্মান ৪র্থ বর্ষে পড়াশোনা করছেন।
মাত্র ৪ বছর বয়স থেকে পলক গান গাওয়া শুরু করেন। তিনি ভারতীয় শাস্ত্রীয় সঙ্গীত এর উপর প্রশিক্ষণ লাভ করেন এবং প্রায় ১৭টির মত ভাষায় গান গাইতে পারেন।
পিনাকী চট্টোপাধ্যায়
পিনাকী চট্টোপাধ্যায় (২৮ মার্চ, ১৯৪৬ - ২৪ সেপ্টেম্বর, ১৯৮৩) একজন দুঃসাহসী বাঙালি নৌ- অভিযাত্রী ও ক্রীড়াবিদ। মূল নাম ড. পিনাকীরঞ্জন চট্টোপাধ্যায়।
পিনাকী চট্টোপাধ্যায় দক্ষ ক্রীড়াবিদ ও সাঁতারু ছিলেন। পেশায় কলিকাতা বিজ্ঞান কলেজের শারীরশিক্ষার অধ্যাপক। কলকাতা বিশ্ববিদ্যালয়ে স্পোর্টস মেডিসিন কোর্স চালু করায় সক্রিয় ছিলেন। অভিযানপ্রিয় এই বাঙ্গালী ক্রীড়াবিদ ছিলেন 'এক্সপ্লোরার্স ক্লাবের সদস্য। কলকাতার 'সি এক্সপ্লোরার ইনস্টিটিউট' এর প্রতিষ্ঠাতা। পর পর দুবার কলকাতা বিশ্ববিদ্যালয়ের ব্লু হয়েছিলেন।
১ ফেব্রুয়ারি ১৯৬৯ সালে কলকাতা মন'ওয়ার জেটি থেকে ভারতীয় নৌসেনার অফিসার লেফটেন্যান্ট এলবার্ট জর্জ ডিউকের সাথে সাধারণ পালহীন কাঠের নৌকায় করে আন্দামানে রওনা দেন তিনি। বিপদসংকুল এই সমুদ্র যাত্রায় তারা কয়েকবার নিখোঁজ হয়ে যান। শেষ পর্যন্ত ৮ মার্চ প্রায় একমাস পরে তারা আন্দামানে পোর্ট ব্লেয়ার, আবের্ডিন জেটিতে পৌছান। তাদের ডিংগি নৌকাটির নাম ছিলো কনোজি আংরে। এই নামকরণ করেছিলেন বিখ্যাত সাঁতারু মিহির সেন। পিনাকী এই অভিযানের পরে কলকাতা হতে নৌকায় ইন্দোনেশিয়া যাওয়ার পরিকল্পনা করেছিলেন। সেই অভিযান বাস্তবায়িত হওয়ার আগেই তার মৃত্যু হয় দুর্ভাগ্যজনক ভাবে।
পিনাকীর মৃত্যু রহস্যাবৃত। প্রখ্যাত সন্তরনবিদ হয়েও জলে ডুবে তার মৃত্যু হয় ২৪ শে সেপ্টেম্বর, ১৯৮৩।
জাহাজি কালিয়া
জাহাজি কালিয়া একধরনের সংরক্ষিত খাবার। প্রাচীন নৌ সফরের সময়ে ব্যবহৃত হত। জাহাজি কালিয়া ঢাকার একটি আদি ও ঐতিহ্যবাহী খাবার। প্রাচীনকালে পাল তোলা জাহাজে ভ্রমনের সময় শুকনো খাবার নিতে হতো যা সহজে নষ্ট হত না। সম্ভবত মধ্যপ্রাচ্য থেকে জাহাজিরা এই খাবারের ধারনা পায়। জয়তুন তেল ব্যবহার করে গরু বা খাসির মাংস থেকে এই কালিয়া তৈরী করা হতো। রাখা হত চিনামাটির পাত্রে। এই খাবার কয়েক মাস পর্যন্ত ভাল থাকত। জাহাজি কালিয়া পরিবেশনে শুধুমাত্র শুকনো কাঠের চামচ ব্যবহার করা হতো। কারন, ভেজা চামতে মাংস নষ্ট হয়ে যেত। এটা খাওয়া হত বাখরখানি রুটি দিয়ে।
কোটোকো জনগোষ্ঠী
কোটোকো জনগোষ্ঠী এমসার, মোরিয়া, বারা ও মাকারি নামেও পরিচিত, একটি নৃ-গোষ্ঠী যারা উত্তর ক্যামেরন, চাদ এবং নাইজেরিয়ায় বাস করে। কোটোকো জনগোষ্ঠীর অধিকাংশ লোক ক্যামেরন বাস করে। এরা চাদিক জনগোষ্ঠীর থেকে এসেছে। এদের মাতৃভাষা লাগওয়ান (কোট)। অধিকাংশ কোটোকো সুন্নি মুসলমান, তবে কিছু অংশ ইসলাম ধর্মের বিভিন্ন মতবাদ ভিত্তিক শাখার অনুসারী যেমন ইবাধি, আহমাদি, ইয়াজিদি, দ্রুজ এবং খারিজি। ১০% এর মত জনগণ ইভানজেলিক্যাল মতানুসারী। ১৫ শতকে এরা কোটোকো রাজ্য প্রতিষ্ঠা করে।
বারবার
বারবার হচ্ছে সুদানের উত্তর অংশের একটি শহর। শহরটি নীল নদ রাজ্যে অবস্থিত যা আটবারা থেকে ৫০ কি.মি. উত্তরে আটবারা নদী এবং নীল নদের মিলনস্থলে অবস্থিত।
শহরটি পুরাতন ক্যারাভান পথের সূচনা বিন্দু যা নুবিয়ান মরুভুমির মধ্য দিয়ে সাউকিন এর কাছে লোহিত সাগরে গিয়ে শেষ হয়েছে। অটোমান সাম্রাজ্যের বিরুদ্ধে প্রথম প্রতিরোধ এই শহরে শুরু হয়েছিলো। এই শহরের প্রধান অধিবাসী হচ্ছে জাআলিন জনগোষ্ঠীর লোক। অল্প কিছু আবাবদা গোত্রের লোক বাস করে।
১৮৬১ সালে ইংরেজ অভিযাত্রী স্যামুয়েল বেকার আলবার্টা নিয়ানজা হ্রদ আবিষ্কারের পথে বারবার শহর অতিক্রম করেন। সুদানের শহর গুলোর মধ্যে বারবার অন্যতম যেখানে আধুনিক শিক্ষা ব্যবস্থা আছে। অনেক বয়স্ক নেতা বারবার উচ্চ বিদ্যালয়ে শিক্ষা গ্রহণ করেছেন।
ঝিনাইদহ সরকারি ভেটেরিনারি কলেজ
ঝিনাইদহ সরকারি ভেটেরিনারি কলেজ দেশের দক্ষিণ পচ্চিমাঞ্চলের একমাত্র কৃষি উচ্চশিক্ষা প্রতিষ্ঠান। ছাত্র-ছাত্রীদেরকে ভেটেরিনারি শিক্ষায় শিক্ষিত করা হয় এবং ভেটেরিনারি হাসপাতালের মাধ্যমে অত্র এলাকার প্রানীসম্পদের চিকিৎসা করে সাধারণ জনগণের সেবা দেয়া হয়।
কলেজটির প্রতিষ্ঠাতা অধ্যক্ষ ডাক্তার লিয়াকত আলী। ঢাকা মেহেরপুর মহাসড়কে হলিধানি নামক স্থানে ১১ একর জায়গা নিয়ে কলেজটি ২০১০ সালে প্রতিষ্ঠিত হয়। 
কলেজটিতে একাডেমীক ও প্রশাসনিক ভবন, ছাত্র হল, ছাত্রী হল, ভেটেরিনারি ক্লিনিক, ব্যামাগার, শিক্ষক ও কর্মচারীদের আবাসিক ফ্লাট, অতিথি ভবন, ডরমেট্রি ভবন, কয়েকটি এনিম্যাল শেড সহ নানাবিধ অবকাঠামো রয়েছে। 
যশোর বিজ্ঞান ও প্রযুক্তি বিশ্ববিদ্যালয়ের অধিভুক্ত প্রতিষ্ঠানটিতে ৫ বছর মেয়াদি ডাক্তর অফ ভেটেরিনারি মেডিসিন (ডিভিএম) কোর্স চালু আছে।
! বিষয় !! তথ্য
বাবল সর্ট
বাবল সর্ট (ইংরেজিঃ ) সর্টিং অ্যালগোরিদমগুলোর মধ্যে সবচেয়ে সহজ এবং ছোট অ্যালগোরিদম।
এই অ্যালগোরিদমে যে প্রক্রিয়াটি অনুসরণ করা হয় তা হল প্রথমে একটি অ্যারের উপাদান নির্দিষ্ট করে ধরে নেওয়া হয়। তারপর সেই অ্যারের উপাদানের সাথে অন্যান্য উপাদানগুলোকে তুলনা করা হয়। যদি পাশাপাশি উপাদান দুটির মধ্যে আগের উপাদানটি যদি পরেরটির চেয়ে বড় হয় (ছোট থেকে বড় ক্রমে সাজানোর জন্য) অথবা ছোট হয় (বড় থেকে ছোট ক্রমে সাজানোর জন্য) তাহলে উপাদান দুটির পারস্পরিক স্থান পরিবর্তন (swap) করা হয়। এভাবে সবগুলো উপাদান একবার করে নিয়ে যতক্ষণ পর্যন্ত উপাদানগুলোর পারস্পরিক স্থান পরিবর্তন হবে ততক্ষণ পর্যন্ত একই কাজের পুনরাবৃত্তি করা হয়।পারস্পরিক স্থান পরিবর্তন না হওয়ার মানে হল অ্যারেটির সর্টিং হয়ে গেছে।
মনে করি, একটি অ্যারের উপাদানগুলো যথাক্রমে "5 1 4 2 8", এবং এই উপাদানগুলোকে ছোট থেকে বড় ক্রমে সাজাতে হবে । প্রতি ধাপে, গাঢ় উপাদান গুলোর মধ্যে তুলনা করা হবে ।
এর জন্য তিনটি ধাপ প্রয়োজন ।
( 5 1 4 2 8 ) formula_1 ( 1 5 4 2 8 ), এখানে, প্রথম দুটি উপাদানের মধ্যে তুলনা করবে, এবং যেহেতু 5 > 1 সেহেতু স্থান পরিবর্তন করবে। 
( 1 5 4 2 8 ) formula_1 ( 1 4 5 2 8 ), যেহেতু 5 > 4 সেহেতু স্থান পরিবর্তন করবে.। 
( 1 4 5 2 8 ) formula_1 ( 1 4 2 5 8 ), যেহেতু 5 > 2 সেহেতু স্থান পরিবর্তন করবে। 
( 1 4 2 5 8 ) formula_1 ( 1 4 2 5 8 ), এখন, যেহেতু (8 > 5), সেহেতু স্থান পরিবর্তন করবে না। 
( 1 4 2 5 8 ) formula_1 ( 1 4 2 5 8 )
( 1 4 2 5 8 ) formula_1 ( 1 2 4 5 8 ), যেহেতু 4 > 2 সেহেতু স্থান পরিবর্তন করবে। 
এখন, এই উপাদানগুলো ক্রমানুসারে আছে,কিন্তু অ্যালগোরিদমটি অ্যারের উপাদানগুলো সর্ট হয়েছে বা ক্রমানুসারে আছে কি না সেটা নিশ্চিত নয়। উপাদানগুলো ক্রমানুসারে আছে সেটা নির্ধারণ করার জন্য উপাদানগুলোর স্থান পরিবর্তন না করে পুনরায় একটি পূর্ণাঙ্গ ধাপের দরকার হয় ।
( 1 2 4 5 8 ) formula_1 ( 1 2 4 5 8 )
বেফিকরে
বেফিকরে (বাংলাঃ বেপরোয়া) ২০১৬ সালে মুক্তিপ্রাপ্ত হিন্দী ভাষার ভারতীয় চলচ্চিত্র। যশরাজ ফিল্মসের ব্যানারে চলচ্চিত্রটি লেখা, পরিচালনা করেছেন আদিত্য চোপড়া। মুখ্য চরিত্রে অভিনয় করেছেন রনবীর সিং এবং বানী কাপুর। চলচ্চিত্রটি প্যারিস এবং মুম্বাই শহরে ৫০ দিনে শ্যুটিং করা হয়েছে। ৯ ডিসেম্বর ২০১৬ সালে বিশ্বব্যাপী চলচ্চিত্রটি মুক্তি দেওয়া হয়।
বেফিকরে হচ্ছে এক বেপরোয়া প্রেমের গল্প। দিল্লীর যুবক ধারাম কাজের সন্ধানে প্যারিসে চলে আসে। প্যারিসে ফ্রান্সে জন্ম ভারতীয় যুবতী শাইরার সংগে তার পরিচয় হয়। উথান পতনের মাধ্যমে তারা অনুধাবন করে যে ভালোবাসা হচ্ছে বিশ্বাস, আস্থার ব্যাপার।
আব্দুল হাদী
আবুল হোসেন মোঃ আব্দুল হাদী বা এ এইচ এম আব্দুল হাদী তৎকালীন পূর্ব পাকিস্তান, বর্তমান বাংলাদেশের একজন সক্রিয় রাজনীতিবিদ। তিনি ১৯৭০ এর পাকিস্তানের সাধারণ নির্বাচনে আওয়ামী লীগ মনোনিত একজন নির্বাচিত এমপি। তিনি রাজশাহী সিটি কর্পোরেশন এর প্রথম মেয়র।
আবুল হোসেন মোঃ আব্দুল হাদী ৬ জুন, ১৯৩০ সালে রাজশাহীর বুধু মন্ডল মোড় (বর্তমান হাদির মোড়) এ এক সম্ভ্রান্ত পরিবারে জন্মগ্রহন করেন। বুধু মন্ডল ছিলেন তাঁর দাদা। তাঁর পিতার নাম আব্দুল গফুর এবং মাতা ফাতেমা খাতুন। তাঁর স্ত্রী কাজী মনুয়ার সুলতানা একজন অধ্যাপক। মোঃ আব্দুল হাদী এর মোট ৪ সন্তান তাঁদের নাম মাকসুদা হাসনিন; মওদুদা হাসনিন; মাওসুফা হাসনিন; সাফকাত মঞ্জুর (বিপ্লব)।
আব্দুল হাদী ১৯৪৮ সালে রাজশাহী লোকনাথ স্কুল থেকে মাধ্যমিক পাশ করেন। ১৯৫২ সালে তিনি রাজশাহী কলেজ থেকে উচ্চ মাধ্যমিক এবং একই কলেজ থেকে ১৯৫৪ সালে বিএসসি ডিগ্রি সম্পন্ন করেন। ১৯৫৫ সালে রাজশাহী বিশ্ববিদ্যালয়ে প্রথমবারের মতো আইন বিভাগ চালু হলে তিনি সেখানে ভর্তি হন।
আব্দুল হাদী ১৯৫৬ সালে ছাত্রাবস্থায় রাজশাহী পৌর নির্বাচনে কমিশনার পদের জন্য নির্বাচিত হন। মূলত এখান থেকেই তাঁর রাজনৈতিক জীবন এর প্রথম শুরু হয়। পৌর কমিশনারদের ভোটে তিনি রাজশাহী পৌর এর ভাইস চেয়ারম্যান এবং পরবর্তিতে ১৯৫৮ সালে ভারপ্রাপ্ত চেয়ারম্যান হিসেবে দায়ীত্ব পালন করেন। ১৯৬০ সালে দেশে মার্শাল ল জারি করা হলে মিলিটারি বাহিনীর অধীনে জেলা পরিষদ এর সদস্য নির্বাচিত করা হয় তাঁকে। ১৯৬১ সালে জেলা ক্রিড়া সমিতির সাধারন সম্পাদক হিসেবেও দায়ীত্ব পালন করেন তিনি।
১৯৬৭ সালে এ.এইচ.এম কামারুজ্জামান এর সহযোগিতায় আওয়ামী লীগ এর রাজনীতিতে সক্রিয় হন এবং একই বছর এ তিনি সদর মহাকুমা আওয়ামী লীগ এর সাধারন সম্পাদক এর পদে দায়ীত্ব পালন করেন। ১৯৭০ সালে শেখ মুজিবুর রহমান কর্তৃক প্রাদেশিক এসেম্বলি এর এমপিএ মনোনিত হন এবং ১৯৭০ এর পাকিস্তানের সাধারণ নির্বাচনে রাজশাহী থেকে সংসদ সদস্য হিসেবে নির্বাচিত হন।
১৯৭১ সালে আব্দুল হাদী কে প্রধান করে সর্বদলীয় সংগ্রাম পরিষদ গঠন করা হয়। এছাড়াও তিনি রাজশাহী এর অধীনস্থ মহাকুমা সমূহ এর দেখাশোনার দায়ীত্ব ও পালন করেন। ১৯৭১ এর জুন মাসে রাজশাহীতে পানিপিয়া ট্রেইনিং ক্যাম্প স্থাপন করা হলে তিনি সেখানকার ক্যাম্প ইন চার্জ হিসেবে দায়ীত্ব পালন করেন এবং মুক্তিযোদ্ধাদের কে সংগঠিত করা কাজ করেন।
১৯৭২ সালে স্বাধীন বাংলাদেশে বৈদেশিক সহায়তার জন্য আনিত ত্রান সমূহ বন্টন এবং ব্যবস্থাপনার জন্য রেড ক্রিসেন্ট এর আঞ্চলিক কমিটি করা হলে তিনি সেখানে চেয়ারম্যান এর দায়ীত্ব পালন করেন এবং ত্রান বিতরন এবং ব্যবস্থাপনার জন্য কাজ করেন।
বাংলাদেশের সাবেক সেনা প্রধান এবং তৎকালীন প্রধান সামরিক প্রশাসক ও রাষ্ট্রপতি হুসেইন মুহাম্মদ এরশাদ ১৯৮৭ সালে রাজশাহী পৌর কে রাজশাহী সিটি কর্পোরেশন হিসেবে পুনর্গঠন করার সিদ্ধান্ত নিলে আব্দুল হাদী কে রাজশাহী পৌর কর্পোরেশন এর প্রথম প্রশাসক নির্বাচিত করেন। পরবর্তিতে ১৯৮৮ সালে তিনি রাজশাহী সিটি কর্পোরেশন এর প্রথম মেয়র নির্বাচিত হন।
তিনি তাঁর জীবনের বেশিরভাগ সময়ে রাজনীতি এর সাথেই জড়িত থেকেছেন। তারপরেও তিনি ১৯৭৩ রাজশাহীর প্রথম জাতীয় দৈনিক রাজশাহী বার্তা’র সম্পাদক হিসেবে কাজ করেন। তিনি ১৯৯০ সালে রাজশাহী এর পাবলিক প্রসিকিউটর হিসেবে দায়িত্ব পান এবং শেষ অবধি এই পদেই ছিলেন।
বাণী কাপুর
বাণী কাপুর (জন্ম ২৩ আগস্ট ১৯৮৮) একজন ভারতীয় অভিনেত্রী এবং সাবেক মডেল।দিল্লীতে জন্মগ্রহণকারী বাণী ইন্দিরা গান্ধী জাতীয় উন্মুক্ত বিশ্ববিদ্যালয় থেকে ট্যুরিজম স্টাডিসের উপর সম্মান ডিগ্রী অর্জন করেছেন। বাণী ২০১৩ সালে পরিনীতি চোপড়া এবং সুশান্ত সিং রাজপুত এর সঙ্গে তার প্রথম চলচ্চিত্র 'শুধ দেশী রোমান্সে' অভিনয় করেন।
৫৯ তম ফিল্মফেয়ার পুরষ্কারে বাণী সেরা নবাগত অভিনেত্রীর পুরস্কার লাভ করেন। তিনি তামিল চলচ্চিত্র 'আহা কল্যাণম' এ অভিনয় করেন যা ব্যবসায়িকভাবে সফল হয়। ২০১৬ সালে বানী অভিনীত যৌন উত্তেজক চলচ্চিত্র 'বেফিকরে' মুক্তি পায়।
কাপুরের পিতা একজন কাঠ রপ্তানী ব্যবসায়ী এবং মাতা শিক্ষিকা থেকে মার্কেটিং এক্সিকিউটিভ হন। বাণী দিল্লীর অশোক বিহারের 'মাতা জ্যায় কর পাবলিক স্কুল' এ পড়েছেন। পরে ইন্দিরা গান্ধী ন্যাশনাল ওপেন ইউনিভার্সিটিতে পড়েন, এখান থেকে তিনি ট্যুরিজম স্টাডিস বিষয়ে ব্যাচেলর ডিগ্রী পাশ করেন। এরপর বাণী জয়পুরে ওবেরয় হোটেল এন্ড রিসোর্টস এ ইন্টার্ন করেন এবং আইটিসি হোটেলে কাজ করেন। তিনি এলিট মডেল ম্যানেজমেন্টে মডেলিং এর জন্য যান। বাণী পরে যশ রাজ ফিল্মসের সঙ্গে তিনটি ফিল্ম ডিল স্বাক্ষর করেন। শুধ দেসী রোমান্স নামে ২০১৩ সালে একটি হিন্দি চলচ্চিত্র মুক্তি পায় এবং বাণী অডিশনের মাধ্যমে টিকে যান চলচ্চিত্রটিতে অভিনয়ের জন্য, তিনি সুশান্ত সিং রাজপুত এবং পরিনীতি চোপড়া এর সঙ্গে সহশিল্পী হিসেবে অভিনয় করেন। চলচ্চিত্রটিতে বিয়ে ছাড়াই এক্ত্রবাসের বিষয় দেখানো হয় এবং চলচ্চিত্র-সমালোচকদের দ্বারা চলচ্চিত্রটি পজিটিভ রিভিউ পায় আর বাণীর চরিত্র 'তারা' ভালোই প্রশংসিত হয়। বলিউড নিয়ে খবর প্রকাশকারী ওয়েবসাইট 'কোইমোই' এবং ইংরেজী পত্রিকা 'দ্য টাইমস অব ইন্ডিয়া' বাণী সম্পর্কে ভালো মন্তব্য করে।" শুধ দেসী রোমান্স ৪৬ কোটি রুপী আয় করেছিল। ৫৯তম 'ফিল্মফেয়ার পুরষ্কার' (২০১৪)এ বাণী সেরা নবাগতার পুরষ্কার জয় করেছিলেন। এরপর যশ রাজ ফিল্মসের ব্যানারে নির্মিত 'আহা কল্যাণম' (তামিল) চলচ্চিত্রে বাণী মুখ্য ভূমিকায় ছিলেন।
স্টাইলাস
স্টাইলাস বা স্টিলাস (রোমান হরফ - "Stylus"; বহুবচনে "Styli"; "স্টিলি' DC') হল শক্ত পদার্থে তৈরি একধরনের সূঁচালো কাঁটাবিশেষ। প্রাচীনকালে বিভিন্ন ধ্রুপদী সভ্যতায় এই ধরনের কাঁটা লেখার কাজে DC Baby ব্যাপকভাবে ব্যবহৃত হত। এইধরনের লিখনসামগ্রী সাধারণত লোহা, ব্রোঞ্জ, হাড় বা হাতির দাঁত দিয়ে তৈরি হত; কখনও কখনও রুপোর তৈরি স্টাইলাসও ব্যবহৃত হত। সাধারণত এর সাহায্যে মোমফলকের (এক বিশেষধরণের মূলত কাষ্ঠনির্মিত ফলক, যার উভয় পৃষ্ঠে মোম মাখানো থাকত) উপর লেখা হত। স্টাইলাসের ছুঁচলো মুখ দিয়ে মোমফলকের মোমের উপর আঁচড় কেটে কেটে বিভিন্ন বর্ণ ফুটিয়ে তোলা হত। স্টাইলাসের পিছনের দিকটি হত সাধারণত চামচের মতো চ্যাপ্টা আকৃতির। লিখতে লিখতে কোনও ভুল হলে এই চ্যাপ্টা পিছনের দিক দিয়ে ঘষে মোমফলকের উপরের মোমের আস্তরণকে আবার মসৃণ করে তার উপর আঁচড় কেটে লেখা মুছে ফেলা চলত। প্রাচীনযুগের বহু চিত্রেই স্টাইলাসের প্রতিরূপ দেখতে পাওয়া যায়। তাছাড়া স্টাইলাসের অনেক নিদর্শনও খুঁজে পাওয়া গেছে, যেগুলি বর্তমানে বিভিন্ন সংগ্রহশালায় সংরক্ষিত আছে।
আবুল খায়ের লিটু
আবুল খায়ের লিটু বাংলাদেশের একজন বিশিষ্ট ব্যবসায়ী যিনি দেশের পুরোধা সাংস্কৃতিক সংগঠক ব্যক্তিত্ব হিসেবে স্বীকৃত। তিনি স্বপ্রতিষ্ঠিত সাহিত্য-সাংস্কৃতিক প্রতিষ্ঠান বেঙ্গল ফাউন্ডেশনের চেয়ারম্যান।
দীর্ঘ দিন নিভৃতে কাজ করে চললেও ২০১২ খ্রিস্টাব্দে শাস্ত্রীয় সঙ্গীতের মহোৎসব আয়োজনের মধ্য দিয়ে তিনি জনসমগ্রে আবির্ভূত হন। তাঁর চাচা বাংলাদেশের জাতীয় অধ্যাপক আবদুর রাজ্জাক এর আদর্শে উদ্বুদ্ধ আবুল খায়েরের স্বপ্ন একটি সংস্কৃতিমনা জাতি গঠন। তাঁর ‘আগামীর ঢাকা’ প্রকল্প একটি জলযোগাযোগ ভিত্তিক যাতায়াত ব্যবস্থা যা প্রায় দুই কোটিলোকের মহানগর ঢাকার অবর্ণনীয় ট্রাফিক সমস্যা সমাধানে সক্ষম হবে বলে তিনি বিশ্বাস করেন।
তিনি ১৯৯০ খ্রিস্টাব্দে বেঙ্গল ফাউন্ডেশন প্রতিষ্ঠা করেন। বেঙ্গল ফাউন্ডেশন বাংলাদেশের শিল্প-সাহিত্য ও সংস্কৃতির উন্নয়নে ছোট-বড় নানামুখী কর্মসূচী গ্রহণ করেছে। বেঙ্গল ফাউন্ডেশনের প্রতিষ্ঠানসমূহের মধ্যে রয়েছে বেঙ্গল গ্যালারি অব ফাইন আর্টস, এস এম সুলতান বেঙ্গল আর্ট কলেজ, সফিউদ্দিন বেঙ্গল প্রিন্ট মেকিং স্টুডিও, বেঙ্গল পরম্পরা সংগীতালয়, বেঙ্গল পাবলিকেশনস্‌, জ্ঞানতাপস আবদুর রাজ্জাক এবং ইনস্টিটিউট ফর আর্কিটেকচার, ল্যান্ডস্কেপস অ্যান্ড সেটেলমেন্টস। বেঙ্গল ফাউন্ডেশন কর্তৃক প্রকাশিত নানা পত্র-পত্রিকার মধ্যে রয়েচে "কালি ও কলম" যা ঢাকা এবং কলকাতা থেকে একযোগে প্রকাশিত হয়। ঢাকার অদূরে সাভারে ৫০ একর জমির ওপর তিন লাখ বর্গফুট এলাকার একটি জাদুঘর নির্মাণের কাজ এগিয়ে চলেছে। এছাড়া বংশী নদের তীরে একটি নৌকা জাদুঘর স্থাপনের কাজও অগ্রসরমান।
শী কেইম টু স্টেই
শী কেইম টু স্টেই (, ল'এঁভিতে, ) সিমোন দ্য বোভোয়ার রচিত একটি ফরাসী উপন্যাস যেটি ১৯৪৩ সালে প্রকাশিত হয়। এই উপন্যাসটি সিমোনের ও জঁ-পল সার্ত্র্‌ এর সঙ্গে ওলগা কোসাকিওইজ এবং ওয়ান্ডা কোসাকিওইজ এর সম্পর্কের চিত্রায়ন।
দ্বিতীয় বিশ্বযুদ্ধ চলাকালীন সময় ফ্রাঁসোয়া নামের এক নারী পিয়ারে নামক এক পুরুষের সাথে এক সঙ্গে বসবাস করছেন বিয়ে ছাড়াই, তবে পিয়ারের সঙ্গে ফ্রাঁসোয়ার সম্পর্কে ফাটল ধরে যখন ফ্রাঁসোয়ার বান্ধবী জেভিয়ার তাদের বাসায় বসবাস করা শুরু করে। উপন্যাসটি বিভিন্ন মতবাদ যেমন অস্তিত্ববাদ এর রুপ স্বাধীনতা, ভয়, উদ্বিগ্নতা এবং অপরতা নিয়ে আলোচনা করে।
টিনটিন (চরিত্র)
টিনটিন (ফরাসি উচ্চারণ: ত্যাঁত্যাঁ) "দুঃসাহসী টিন‌টিন" কমিকস সিরিজের কেন্দ্রীয় চরিত্র ও নায়ক। রিপোর্টার ও অভিযাত্রী টিনটিন তার কুকুর কুট্টুসকে/স্নোয়ি নিয়ে সারাবিশ্বে ঘুরে বেড়ায়। বেলজীয় কার্টুনিস্ট অ্যার্জে-সৃষ্ট এই চরিত্রটি প্রথম আবির্ভূত হয় ১৯২৯ সালে "ল্য ভাঁতিয়েম সিয়েকল" সংবাদপত্রের "ল্য প্যতি ভাঁতিয়েম" নামক বেলজীয় শিশুতোষ ক্রোড়পত্রে। তরুণ টিনটিনের বয়স ১৪-১৯ বছর; গোল মুখমণ্ডল আর কপালের ওপর আঁচড়ে তোলা চুল তাকে সহজেই চিনিয়ে দেয়। টিনটিন তীক্ষ্ণবুদ্ধির অধিকারী, আত্মরক্ষা করতে সক্ষম এবং সৎ, ভদ্র ও সহানুভূতিশীল। সে তার তদন্তমূলক সাংবাদিকতা, দ্রুত চিন্তা ও ভালো স্বভাবের মাধ্যমে সবসময় রহস্য সমাধান করে থাকে।
কমিকসের অন্যান্য বর্ণিল চরিত্রের বিপরীতে টিনটিন নিরপেক্ষ ব্যক্তিত্বের অধিকারী। ফলে কমিকসের পাঠক নিজেকে টিনটিন হিসেবে কল্পনা করে নিতে পারে। টিনটিনের স্রষ্টা ১৯৮৩ সালে মৃত্যুবরণ করলেও তাঁর সৃষ্টি এখনও টিকে আছে এবং বহু ভাষায় অনূদিত হয়েছে জনপ্রিয় সাহিত্যিক চরিত্র হিসেবে। টিনটিনের অভিযান নিয়ে ২০১১ সালে স্টিভেন স্পিলবার্গ চলচ্চিত্র নির্মাণ করেছেন। প্রথমদিকে বর্ণবৈষম্য, কমিউনিজম-বিদ্বেষ বা এ-জাতীয় কারণে সমালোচিত হলেও টিনটিন তার "অসাধারণ প্রাণশক্তি"-র জন্যে ব্যাপকভাবে জনপ্রিয়। এমনকি অনেক গবেষক কেবল টিনটিন-চর্চায় তাদের কর্মজীবন ব্যয় করেছেন। ফরাসি জেনারেল শার্ল দ্য গোল বলেছিলেন, তাঁর "একমাত্র আন্তর্জাতিক প্রতিদ্বন্দ্বী হলো টিনটিন"।
২০১৭-এ বাংলাদেশ
২০১৭-এ বাংলাদেশে সংগঠিত হওয়া ঘটনাবলীর সংক্ষিপ্ত সার এটি।
সেগ্রাতের মসজিদ
সেগ্রাতের মসজিদ ( "মস্কেয়া দি সেগ্রাতে") মসজিদ আল রহমান  নামেও পরিচিত। রোম মসজিদের পর ইতালিতে সর্বাধিক গুরুত্বপূর্ণ মসজিদ হিসেবে এই সেগ্রাতের মসজিদটি মুসলিম সম্প্রদায়ের নিকট সম্মানিত হয়ে আসছে। ১৩০০ সালে ইতালিতে লুচেরা সব মসজিদ ধ্বংস করার পর আর কোন গম্বুজ ও মিনারসহ মসজিদ ছিলো না। সে হিসেবে আধুনিক ইতালিতে সেগ্রাতের মসজিদ হলো প্রথম গম্বুজ ও মিনারওয়ালা মসজিদ।
সেগ্রাতের মসজিদটি ইতালির সেগ্রাতে অবস্থিত, যা "মিলানো দুয়ে" শহরতলীর সীমানার খুব কাছে।
১৯৮৮ সালে ২৮শে মে তারিখে এই মসজিদ উদ্ভোধন করা হয়। মসজিদটি সাংস্কৃতিক সংগঠন "মুসলিম সেন্টার ফর মিলান এবং লমবার্ডি"-এর ওপর নির্ভরশীল। এই তথ্য ইতালির সবচেয়ে গুরুত্বপূর্ণ মুসলিম ম্যাগাজিন "Il messaggero dell'Islam" ("ইসলামের বার্তাবাহক") প্রথম প্রকাশ করে। ধর্মীয় এবং সামাজিক দৃষ্টিতে মসজিদটি মুসলিম সম্প্রদায়ের অনেক প্রভাব বিস্তার করে আছে।
সেগ্রাতের মসজিদটির বিশেষত্ব হলো এর মিনার ও গম্বুজ। সাধারণত ইতালির মসজিদে মিনার ও গম্বুজ কম থাকে। মিনারটি চারটি স্তম্ভের উপর অবস্থিত। আধুনিক স্থাপত্যরীতিতে এই মসজিদের অবকাঠামো নির্মাণ করা হয়েছে।
ইতালির মুসলিমদের কাছে এই মসজিদ অত্যন্ত গুরুত্বপূর্ণ। মসজিদটি সপ্তাহে প্রতিদিন খোলা থাকে। এখানে প্রতিদিন পাঁচ বার নামায পড়া হয়। এছাড়া শুক্রবার ও বিশেষ দিনগুলোতে অতিরিক্ত কার্যক্রম গ্রহণ করা হয়।
অরুণ নেত্রাবালি
অরুণ নেত্রাবালি একজন ভারতীয়-মার্কিন প্রকৌশলী। তিনি বেল ল্যাবসের নবম প্রেসিডেন্ট।
নেত্রাবালি ১৯৪৬ সালের ২৬ মে জন্মগ্রহণ করেন। তিনি ইন্ডিয়ান ইন্সটিটিউট অব টেকনোলজি, মুম্বাই থেকে তড়িৎ প্রকৌশলে ১৯৬৭ সালে ব্যাচেলর অব টেকনোলজি ডিগ্রি অর্জন করেন। তিনি রাইস ইউনিভার্সিটি থেকে তড়িৎ প্রকৌশলে ১৯৬৯ সালে মাস্টার অব সায়েন্স এবং ১৯৭০ সালে পিএইচডি ডিগ্রি অর্জন করেন। তিনি ১৯৭০ থেকে ১৯৭২ সালে পর্যন্ত নাসায় কর্মরত ছিলেন। তিনি ১৯৭২ সালে বেল ল্যাবসে মেম্বার অব টেকনিকাল স্টাফ হিসেবে যোগদান করেন। তিনি ১৯৭৮ সালে ভিজুয়াল কমিউনিকেশন্স রিসার্চ ডিপার্টমেন্টের প্রধান হিসেবে নিযুক্ত হন। তিনি ১৯৮৪ সাল থেকে এমআইটিতে অ্যাডজাঙ্কট অধ্যাপক হিসেবে কর্মরত ছিলেন। তিনি ১৯৯৯ সালের জুন থেকে ২০০২ সালের জানুয়ারি পর্যন্ত বেল ল্যাবসের প্রেসিডেন্ট হিসেবে দায়িত্ব পালন করেন। 
তাঁর প্রকাশনায় রয়েছে ১৮০টির অধিক গবেষণাপত্র এবং ৩টি বই। তাঁর ৭০টির অধিক প্যাটেন্ট রয়েছে।
ফেরদৌস জামে মসজিদ
ফেরদৌসের জামে মসজিদ ( ) ইরানের অন্যতম প্রাচীন একটি মসজিদ। ধারণা করা হয় ইরানের প্রাচীন শহর "টুন "এর মূল কেন্দ্র এখানেই ছিলো। মসজিদটি ফেরদৌসের অন্যতম বড় জুমা নামাযের মসজিদ। অসাধারন স্থাপত্যশৈলীর কারনে এই মসজিদটি একটি দর্শণীয় স্থান হিসেবে পরিচিত।
ফেরদৌস জামে মসজিদ ইরানের দক্ষিণ খোরাসান প্রদেশের ফেরদৌসে অবস্থিত। স্থানের নামের সাথে মিলিয়ে মসজিদের নামকরণ করা 
হয়েছে।
ফেরদৌস জামে মসজিদের প্রতিষ্ঠাকাল নিয়ে গবেষকদের মধ্যে বিভিন্ন ধরনের মতামত প্রচলিত আছে। বেশিরভাগ গবেষকের বিশ্বাস এই যে, আনুমানিক একাদশ শতাব্দীতে মসজিদটি সেলজুক রাজবংশের আমলে তৈরী করা হয়েছিলো। কিন্তু কিছু গবেষক মনে করেন যে, এটি নির্মিত হয়েছিল সপ্তম শতাব্দীতে। দক্ষিণ দিকের ছাদ ও খিলানের নকশা দেখে মনে হবে এর সাথে জুজুন ও গোনাবাদের মসজিদের সাদৃশ্য রয়েছে। মসজিদের কিছু কারুকাজ টাইলস ও ইটের সাহায্যে করা হয়েছে, যা অনেকটা খোরাসানি মসজিদের মত দেখতে। খোরাসানি মসজিদ কাজার আমলে নির্মিত হয়েছিলো।
মসজিদটি ইসলামের শিয়া বিশ্বাস অনুযায়ী পরিচালিত হয়। মসজিদটি সপ্তাহে প্রতিদিন খোলা থাকে। এখানে প্রতিদিন পাঁচ বার নামায পড়া হয়। এছাড়া শুক্রবার ও বিশেষ দিনগুলোতে অতিরিক্ত কার্যক্রম গ্রহণ করা হয়।
হাবল (চলচ্চিত্র)
হাবল (হাবল থ্রিডি, আইম্যাক্স: হাবল, ও আইম্যাক্স: হাবল থ্রিডি নামেও পরিচিত) টনি মেয়ারস পরিচালিত ২০১০ সালের মার্কিন প্রামাণ্য চলচ্চিত্র। হাবল স্পেস টেলিস্কোপ মেরামত মিশন নিয়ে নির্মিত এই প্রামাণ্যচিত্র বর্ণনা করেছেন লিওনার্দো ডিক্যাপ্রিও। প্রামাণ্যচিত্রটি ২০১০ সালের ১০ মার্চ মুক্তি পায়।
আইম্যাক্স থ্রিডির সাহায্যে মহাশূন্যের চারিপাশে ৭জন নভোচারীদের ভ্রমণ ও হাবল স্পেস টেলিস্কোপ মেরামতের কাজ দেখানো হয়েছে।ছবিতে দেখানো ফুটেজ দৃশ্যগুলো বিভিন্ন সূত্র থেকে নিয়ে একত্রিত করা হয়েছে, যার মধ্যে স্পেস শাটল কর্তৃক হাবল স্পেস টেলিস্কোপ মেরামত মিশনের সময় পাঠানো আইম্যাক্সের ক্যামেরায় ধারণকৃত ফুটেজগুলো উল্লেখযোগ্য। মেরামত কাজের সময় আইম্যাক্সের ক্যামেরা স্যাটেলাইটের খুব কাছের এবং মেরামত কাজের ছবি তোলার সুযোগ পায়। হাবল স্পেস টেলিস্কোপ প্রথম ১৯৯৩ সালের ডিসেম্বরে তাদের প্রথম মেরামত মিশনে এবং অতি সম্প্রতি ২০০৯ সালের মে মাসে তাদের চতুর্থ মেরামত মিশনে আইম্যাক্সের ত্রিমাত্রিক ক্যামেরা ব্যবহার করে। আইম্যাক্সের ত্রিমাত্রিক ক্যামেরায় এক মাইলে দৈর্ঘ্যের ফিল্ম রয়েছে, যার মাধ্যমে ৮ মিনিট ৩০ সেকেন্ড পর্যন্ত ফুটেজ ধারণ করা যায়।
চলচ্চিত্রটি ইতিবাচক সমালোচনা লাভ করেছে। রটেন টম্যাটোস-এ চলচ্চিত্রটি ৩৭টি সমালোচনার ভিত্তিতে ৮৬% স্কোর লাভ করেছে, যাকে এই ওয়েবসাইটের ভাষায় বলা হয় 'ফ্রেশ' রেটিং। এই ওয়েবসাইটে এই চলচ্চিত্রের অসাধারণ ও বিস্তারিত দৃশ্যের প্রশংসা করা হয়েছে এবং বলা হয়েছে "হাবল থ্রিডি" আইম্যাক্স ও ত্রিমাত্রিক প্রযুক্তির সুবিধা পেয়েছে যা অন্য কোন চলচ্চিত্র পায় নি। চলচ্চিত্র সমালোচনা ওয়েবসাইট মেটাক্রিটিক-এ ১৩টি সমালোচনার ভিত্তিতে চলচ্চিত্রটির রেটিং স্কোর ১০০-এ ৭৯, যা মূলত ইতিবাচক।
ফরাসি উইকিপিডিয়া
ফরাসি উইকিপিডিয়া () হচ্ছে অনলাইন বিশ্বকোষ উইকিপিডিয়ার ফরাসি ভাষার সংস্করণ। ২০০১-এর মার্চে যাত্রা শুরু হয় এই উইকিপিডিয়ার এবং 2022 পর্যন্ত নিবন্ধ সংখ্যা টি। এটি পঞ্চম বৃহত্তম উইকিপিডিয়া- ইংরেজী উইকিপিডিয়া, ওলন্দাজ উইকিপিডিয়া, জার্মান উইকিপিডিয়া, সুইডিশ উইকিপিডিয়া পরে এর অবস্থান। 2022, পর্যন্ত জন ব্যবহারকারী, জন প্রশাসক, টি ফাইল আছে এই উইকিপিডিয়ায়।
২০১০ সালের ২৩ সেপ্টেমবর ফরাসি উইকিপিডিয়া ১ মিলিয়ন নিবন্ধ তৈরী হয় যা সেই সময়ে একে তৃতীয় স্থানে পৌঁছে দেয়। ২০১৬ সালের এপ্রিল মাসে ৪৬৫৭ জন সক্রিয় সদস্য ছিলেন যারা কমপক্ষে পাঁচটি সম্পাদনা করেছেন।
২০০৮ সালে ফরাসি ভাষার বিশ্বকোষ কুইড তাদের ২০০৮ সালের সংস্করণ বাতিল করে, কারণ ফরাসি উইকিপিডিয়ার কারণে তাদের বিক্রি অনেক কমে গিয়েছিলো।
মেসবাহুল হক
আ. আ. ম. মেসবাহুল হক ওরফে বাচ্চু বাংলাদেশের মহান মুক্তিযুদ্ধের অন্যতম সংগঠক ও ভাষাসৈনিক। তিনি প্রাদেশিক পরিষদের সদস্য, ১৯৭৩ সালের নির্বাচনে জাতীয় সংসদ সদস্য ছিলেন। তিনি ১৯৭২ সালে প্রথম হস্তলিখিত সংবিধানে স্বাক্ষরকারীদের একজন।
মেসবাহুল হক রাজশাহী বিভাগের চাঁপাইনবাবগঞ্জ জেলার বালিয়াডাঙ্গা গ্রামে ১৯৩০ সালের ৩ মার্চ এক সম্ভ্রান্ত মুসলিম পরিবারে জন্মগ্রহণ করেন। পেশায় তিনি একজন চিকিৎসক। তাঁর স্ত্রীর নাম মাসুদা হক। ব্যক্তিগত জীবনে তিনি ৩ ছেলে ও ২ মেয়ের জনক। শেষ জীবনে তিনি চাঁপাইনবাবগ্জ সদর উপজেলার মসজিদ পাড়ায় ১৫ নং ওয়ার্ড এ বসবাস করতেন।
মেসবাহুল হক ১৯৪৭ সালে পশ্চিমবঙ্গ মালদাহ জেলা স্কুল থেকে ম্যাট্টিকুলেশন পাশ করেন। তনি ১৯৪৯ সালে রাজশাহী কলেজ থেকে আইএসসি পরীক্ষায় অংশগ্রহন করেন। তৎকালীন রাজশাহী মেডিক্যাল স্কুল (বর্তমানে রাজশাহী মেডিক্যাল কলেজ) থেকে ১৯৫২ সালে এলএমএফ ডিগ্রী অর্জন করেন।
ডা. মেসবাহুল হক বাচ্চু ১৯৭০ সালে প্রাদেশিক পরিষদের সদস্য ছিলেন। তিনি স্বাধীনতা পরবর্তী সময়ে (১৯৭১-৭২) গণপরিষদ সদস্য হিসেবেও দায়ীত্ব পালন করেন। ১৯৭৩ সালে জাতীয় নির্বাচনে তিনি জাতীয় সংসদ সদস্য নির্বাচিত হন। ১৯৭৫ সালে বঙ্গবন্ধু শেখ মুজিবুর রহমান চাঁপাইনবাবগঞ্জ জেলার গভর্নর নিযুক্ত করেন।
ছাত্রাবস্থায় মেসবাহুল হক তৎকালীন রাজশাহী মেডিক্যাল স্কুলের (বর্তমানে রাজশাহী মেডিকেল কলেজ) ছাত্র থাকাকালীন সময়ে ১৯৫২ সালের মহান ভাষা আন্দোলনে অংশগ্রহণ করেন। রাজশাহী কলেজের ছাত্র থাকা অবস্থায় মেসবাহুল হক সহ অন্যান্য ছাত্ররা ১৯৪৮ সালে পাকিস্তানের প্রধানমন্ত্রী লিয়াকত আলী খান কে বাংলাকে রাষ্ট্রভাষা করার দাবিতে স্মারকলিপি প্রদান করে। সেসময় প্রধানমন্ত্রী লিয়াকত আলী খান কে ডেপুটেশন প্রদানের কথিত অপরাধে মেসবাহুল হক ১৬ জন ছাত্রকে কলেজ কর্তৃপক্ষ রাজশাহী সরকারি কলেজ থেকে বহিস্কার করেন। এছাড়াও ভাষা আন্দোলনের সাথে জড়িত থাকার কথিত অপরাধে ১৯৫৪ সালে রাজশাহীতে ৪০ জন ছাত্রনেতার সাথে সেই সময়কার দাপুটে ছাত্রনেতা মেসবাহুল হক বাচ্চু ও কারাবরণ করেন।
মেসবাহুল হক বাচ্চু চাঁপাইনবাবগঞ্জের মুক্তিযুদ্ধে নেতৃত্ব দান করেন। ১৯৭১ সালের মুক্তিযুদ্ধকে সঠিকভাবে পরিচালনার জন্য চাঁপাইনবাবগঞ্জে ৫ সদস্য বিশিষ্ট একটি স্টিয়ারিং কমিটি গঠন করা হয়। যার অন্যতম সদস্য ছিলেন মেসবাহুল হক। মুক্তিযুদ্ধ পরিচালনার জন্য ১৯৭১ সালে মালদাহে স্বাধীন বাংলাদেশ সরকার প্রতিষ্ঠিত হলে সেখানকার জোনাল অফিসের সহকারী চেয়ারম্যান হিসেবে দায়িত্ব পালন করেন মেসবাহুল হক। তিনি সেখানে গৌড় বাগান প্রশিণ কেন্দ্রের ইনচার্জ ছিলেন।
একাত্তরের মুক্তিযুদ্ধ এবং বাংলাদেশ আওয়ামীলীগের প্রতি তাঁর গৌরবময় অবদানের জন্য ১৯৯৯ সালে বাংলাদেশের প্রধানমন্ত্রী শেখ হাসিনা ওয়াজেদ তাঁকে আজীবন সম্মাননা-পদক প্রদান করেন। এছাড়াও ২০১১ সালে চাঁপাইনবাবগঞ্জ জেলার নবনির্মিত স্টেডিয়ামটি ডা. আ. আ. ম. মেসবাহুল হক (বাচ্চু ডাক্তার) স্টেডিয়াম’ নামে নামকরণ করা হয়।
জার্মান উইকিপিডিয়া
জার্মান উইকিপিডিয়া () হচ্ছে অনলাইন বিশ্বকোষ উইকিপিডিয়ার জার্মান ভাষার সংস্করণ। ২০০১ সালের মার্চে যাত্রা শুরু হয় এই উইকিপিডিয়ার এবং 2022 পর্যন্ত নিবন্ধ সংখ্যা টি এবং জন ব্যবহারকারী, জন প্রশাসক টি ফাইল আছে এই উইকিপিডিয়ায়।
জার্মান উইকিপিডিয়া হচ্ছে ইংরেজীর বাইরে অন্য ভাষার উইকিপিডিয়া সংস্করণ এবং প্রথম দিকে এর নাম ছিলো deutsche.wikipedia.com । ১৬ মার্চ ২০০১ সালে জিমি ওয়েলস এটা তৈরীর ঘোষণা দেন। প্রধান পাতার পাশাপাশি ২০০১ সালের এপ্রিল মাসে জার্মান ভাষায় নিবন্ধ তৈরী শুরু হয়, নুপিডিয়া থেকে অনুবাদ করা হতে থাকে।
সুইডিশ উইকিপিডিয়া
সুইডিশ উইকিপিডিয়া () হচ্ছে অনলাইন বিশ্বকোষ উইকিপিডিয়ার সুইডিশ ভাষার সংস্করণ। ২৩ মে ২০০১-এ যাত্রা শুরু হয় এই উইকিপিডিয়ার এবং 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে।
২০০১ সালে লারস আরনসন susning.nu নামে একটি উইকি চালু করেন যা সুইডিশ উইকিপিডিয়ার সুত্রপাত করে। ২৮ মে ২০০৩ সালে এটি পৃথিবীর দ্বিতীয় বৃহত্তম উইকিতে পরিণত হয়। প্রতিষ্ঠাতার সংগে কিছু মনোমালিন্য, সাইটে আরনসনের বিজ্ঞাপন দেওয়ার সিদ্ধান্তের বিরোধিতা, ধ্বংসপ্রবণতার বিরুদ্ধে যুদ্ধ করার জন্য উপযুক্ত টুলস না থাকা, বেশ কিছু সুসনিং লেখক সুইডিশ উইকিপিডিয়ায় যোগ দেয়, তাদের পথ ধরে পরে অনেকেই সুইডিশ উইকিপিডিয়ায় যোগ দান করে। ২০০৪ সালে সুইডিশ উইকিপিডিয়ার সম্পাদনা ফিচার সবার জন্য বন্ধ করে শুধুমাত্র মুষ্টিমেয় কিছু ব্যবহারকারীর জন্য উন্মুক্ত রাখা হয়। ফলে সুইডিশ উইকিপিডিয়ায় ব্যবহারকারী বৃদ্ধি পায়।
২৭ এপ্রিল ২০১২ সালে এই উইকিতে নিবন্ধের সংখ্যা ৫ লক্ষ্যে পৌঁছায়।
মণি লাহিড়ী
মণি লাহিড়ী (মৃত্যু: ২৮ সেপ্টেম্বর ১৯৩২) ভারতের স্বাধীনতা আন্দোলনের একজন শহীদ।
মনি লাহিড়ী বিপ্লবী দলের সভ্য ছিলেন। স্টেটসম্যান পত্রিকার ভারতবিদ্বেষী সম্পাদককে হত্যার চেষ্টা করেছিলেন। সম্পাদক আলফ্রেড ওয়াটসন বিপ্লবীদের বিরুদ্ধে ব্যবস্থা নিতে সরকারকে ক্রমাগত প্ররোচিত করত এবং অসম্মানজনক মন্তব্য লিখতো। এর আগে ৫ আগস্ট ১৯৩২ এ বিপ্লবী অতুল সেন এই প্রচেষ্টায় শহীদ হন। পরের মাসেই ২৮ সেপ্টেম্বর ১৯৩২ বিপ্লবী মনি লাহিড়ী ও তার দুই সঙ্গী গাড়ীতে উপবিষ্ট ওয়াটসনকে গুলি ছোঁড়েন। পুলিশে পাল্টা আক্রমন করলে তারা আক্রমন এড়িয়ে পালাতে গেলে মাঝেরহাটের কাছে তাদের গাড়ি দুর্ঘটনায় পড়ে। অন্যতম সাথী বিপ্লবী অনিল ভাদুড়ী মারাত্মকভাবে আহত হন ও মারা যান। আহত অবস্থায় দৌড়ে পালানোর সময় অতিরিক্ত রক্তক্ষরণে মারা যান বিপ্লবী মনি লাহিড়ী।
সেবুয়ানো উইকিপিডিয়া
সেবুয়ানো উইকিপিডিয়া ()) হচ্ছে অনলাইন বিশ্বকোষ উইকিপিডিয়ার সেবুয়ানো ভাষার সংস্করণ। ২০০৫ এর শুরুর দিকে এটির যাত্রা শুরু হয় এই উইকিপিডিয়ার এবং 2022 পর্যন্ত নিবন্ধ সংখ্যা এবং জন ব্যবহারকারী, জন প্রশাসক ও টি ফাইল আছে এই উইকিপিডিয়ায়।
এই উইকিপিডিয়ার অধিকাংশ নিবন্ধ স্বয়ংক্রিয় প্রোগ্রাম Lsjbot এর সাহায্যে তৈরী। জানুয়ারী ২০১৬ তে সেবুয়ানো উইকিপিডিয়া তৃতীয় স্থান অর্জন করে। সামনে ছিলো ইংরেজী ও সুইডিশ উইকিপিডিয়া এবং পিছনে জার্মান উইকিপিডিয়া। বর্তমানে এতে সক্রিয় ব্যবহারকারীর সংখ্যা জন।
২০০৫ সালের প্রথমভাগে বেনটং আইজলস Ang Gawasnong নামে সেবুয়ানো উইকিপিডিয়ার প্রস্তাব করেন এবং জুন ২২, ২০০৫ এ যাত্রা শুরু করে।
২০১৪ সালের জুলাই মাসে ১ মিলিয়ন নিবন্ধ তৈরী হয়।
তারাদাস মুখোপাধ্যায়
তারাদাস মুখোপাধ্যায় ( ২.১২.১৯০৫ - ৫.০৭.১৯৩৩) ব্রিটিশ বিরোধী সংগ্রামের একজন বাঙালি বিপ্লবী। তার বাড়ি ছিল নদীয়ার কৃষ্ণনগরে।
তারাদাস মুখোপাধ্যায় ছিলেন বিপ্লবী শহীদ অনন্তহরি মিত্রের সহকর্মী। বিপ্লবী কর্মকান্ডে যোগ আছে এই সন্দেহে সরকার তাকে অন্তরীন রাখে। অন্তরীন অবস্থা থেকে মুক্তি পাওয়ার পর সাধনা লাইব্রেরি, দরিদ্র ভান্ডার ইত্যাদি সামাজিক সংগঠনের পাশাপাশি রাজনৈতিক আন্দোলনকে সক্রিয় করার চেষ্টা করতে থাকেন। রাজদ্রোহমূলক গান গাইবার জন্যে পুলিশ তাকে গ্রেপ্তার করে ১৯২৯ সালে। লাহোর জেলে বিপ্লবী যতীন্দ্র নাথ দাস, ভগৎ সিং প্রমুখদের অনশন সমর্থনে বিক্ষোভে অংশ নেওয়া এবং রাজবন্দী দিবস পালন করেছিলেন এই অপরাধে ছয় মাস জেল হলেও তার মুক্তি মেলেনি। বিনা বিচারে তাকে দু বছর জেলবন্দী করে রাখা হয়।
জেল থেকে মুক্তিলাভের অল্পদিন পরে ৫ জুলাই, ১৯৩৩ তিনি উড়িষ্যার বারিপদায় আত্মহত্যা করেন। ধারনা করা হয় জেলে তার শরীর ও মনের ওপর প্রচন্ড অত্যাচারের ফলে উন্মাদ হয়ে যান এই বিপ্লবী।
নমরুদ
নমরুদ ( ), আদি পুস্ককের বর্ণনা অনুযায়ী সিনারের রাজা। গনণাপুস্তক অনুযায়ী নূহ নবীর প্রপৌত্র কুশের পুত্র। বাইবেল অনুসারে নমরুদ ছিল ”এক মহাশক্তিধর ব্যক্তি যে ঈশ্বরকে শিকার করতে চেয়েছিল।” টাওয়ার অব বাবেলের বর্ণনা অনুসারে নমরুদ ঈশ্বরের বিরুদ্ধে বিদ্রোহ ঘোষনা করেছিল।
নমরুদ শব্দের অর্থ খোদদ্রোহী। এর আর একটি অর্থ হলো বাঘিনী। আরব কিংবদন্তী অনুযায়ী নমরুদকে ছোটবেলায় এক বাঘিনী স্তন্যপান করিয়েছিল। কথিত আছে ইডিপাসের মতো নমরুদ তার পিতাকে হত্যা করে নিজ মাতাকে বিয়ে করে। কুরআনের বর্ণনামতে, একটি মশা তার মস্তিষ্কে প্রবেশ করলে তার মৃত্যু হয়। হযরত ইব্রাহীম (আঃ) এর জীবনীতে নমরুদ বাদশাহর উল্লেখ পাওয়া যায়। নমরুদ ষড়যন্ত্র করে নবীকে হত্যার উদ্দেশ্যে আগুনে নিক্ষেপ করেছিল। পবিত্র কুরআনে নমরুদের নাম উল্লেখ নেই। তবে সুরা বাকারার ২৫৮ নম্বর আয়াতে বলা হয়েছে “তুমি কি সেই ব্যক্তির কথা ভেবে দেখনি যে ইব্রাহীমের সঙ্গে তর্ক করেছিল, যেহেতু আল্লাহ তাকে রাজ্য দিয়েছিলেন? ‘তখন সে বলল, আমার প্রতিপালক তিনি যিনি জীবন দান করেন ও মৃত্যু ঘটান’, সে বলল, ‘আমিও তো জীবন দান করি এবং ও মৃত্যু ঘটাই।’
পবিত্র বাইবেলে আব্রাহাম (নবী ইব্রাহীম) ও নমরুদের সাথে সাক্ষাতের ঘটনার বর্ণনা নেই। যদিও কিছু ইহুদী ও মুসলিম ঐতিহ্য অনুসারে তাদের মধ্যে বিরোধ সংগঠিত হয়েছিল বলে বলা হয়েছে। কিছু গল্পে দুইজন চরম সংঘাতে রত হয়েছিল বলে বর্ণনা করা হয়েছে। এসব কাহিনিতে ইব্রাহীম একাত্মবাদের মহিমা বর্ণনাকারী এবং নমরুদ তার বিরোধীতাকারী এবং নিজেকে স্বয়ং ঈশ্বর বলে দাবী করে। একই রকম বর্ণনা মধ্যযুগের ইহুদী ধর্মগুরুদের লেখা কাহিনিতে পাওয়া যায়।
সতীশ সর্দার
সতীশ সর্দার (১৯০২ - ১৯ জুন, ১৯৩২) একজন আইন অমান্য আন্দোলনের শহীদ। পিতা ব্রজরাজ সর্দার।
১৯৩২ এর আইন অমান্য আন্দোলনের অংশ হিসেবে যখন ট্যাক্স-বন্ধ আন্দোলন শুরু হয় কৃষক সতীশ সর্দার তাতে অংশ গ্রহন করেছিলেন। নদীয়ায় প্রথম ট্যাক্স বন্ধ শুরু হয় চাঁদের ঘাট গ্রামে ১৯৩২ এর ১৩ এপ্রিল। কঠোর হাতে পুলিশ আন্দোলনকারীদের দমন করতে থাকে। স্বেচ্ছাসেবক ও সেবিকাদের শারিরীক ভাবে নিগ্রহ করে। ১৯ জুন, নদীয়ার তেহট্টে কংগ্রেসের জেলা সম্মিলনীর অধিবেশন শুরু হলে ১৪৪ ধারা জারী হয়। পুলিশ লাঠি ও গুলি চালায়। তেরংগা পতাকা উত্তোলন কালে সতীশ সর্দার গুলিতে আহত হয়ে ওইদিনই মারা যান।
নদীয়া জেলার চাঁদেরঘাট গ্রামে তার স্মৃতিতে একটি পাঠশালা ও স্মৃতিস্তম্ভ আছে।
জ্ঞান চক্রবর্তী
জ্ঞান চক্রবর্তী (১৯০৬ - ১৮.০৮.১৯৭৭) একজন সাম্রাজ্যবাদবিরোধী সশস্ত্র বিপ্লবী ও সাম্যবাদী নেতা। জন্ম হয়েছিল ঢাকার বিক্রমপুরে। পিতা লব্ধপ্রতিষ্ঠ উকিল যামিনী চক্রবর্তী।
মাত্র ১২ বছর বয়সে তিনি সশস্ত্র বিপ্লববাদী সংগঠন অনুশীলন সমিতির শাখা ‘বাণী সংঘে’র সাথে যুক্ত হন। পরে যুগান্তর যুগান্তর দলে যোগ দেন। ১৯৩১ সালে তিনি গ্রেফতার হন। ওই বছর তিনি ঢাকা বিশ্ববিদ্যালয়ে এম.এস.সি পড়ছিলেন। এসময় তার অন্যতম বন্ধু ছিলেন বিপ্লবী জগদীশ চক্রবর্তী।
গ্রেপ্তার হয়ে বক্সা দুর্গ ও দেউলি বন্দিনিবাসে আটক থাকেন এবং এখানেই মার্কসবাদী দর্শনে আগ্রহ জন্মে। 'কমিউনিস্ট কনসলিডেশনে' যোগ দিয়ে ১৯৩৮ সালে মুক্তিলাভের পর ঢাকায় কমিউন করে সকলকে নিয়ে যৌথভাবে থাকতে আরম্ভ করেন। তার কমিউন থেকেই নানারকম গণসংগঠনের প্রচেষ্টা, বিড়িশ্রমিক, ও মজদুর ইউনিয়ন সংগঠিত হয়। গ্রামীন কৃষকরাও এসে পরামর্শ নিতেন। ঢাকায় রেবতী মোহন বর্মণের উদ্যোগে মার্ক্সবাদী প্রকাশনার কেন্দ্র স্থাপিত হলে নেপাল নাগ, রণেন বসুর সাথে তিনি মার্ক্সবাদী পুস্তক প্রকাশ ও প্রচারের দায়িত্ব নেন। সাম্রাজ্যবাদ বিরোধী পুস্তক গোপনে বা ছদ্মবেশে তিনি বিলি করতেন। কমিউনিস্ট পার্টি নিষিদ্ধ হলে কংগ্রেস কর্মীদের সাথে সাম্রাজ্যবাদ বিরোধী ঐক্যের দাবীতে সম্মেলনে অংশ নেন। এই সময় ১৪৪ ধারা ভঙ্গের অভিযোগে পুলিশ তাকে গ্রেপ্তার করে। ১৯৪৩- ৪৭ সালে ঢাকা জেলা কমিউনিস্ট পার্টির সম্পাদক থাকাকালীন প্রগতিশীল তরুন, ছাত্র- যুব, বুদ্ধিজীবী এবং উকিলদের ভেতর সাম্যবাদী আদর্শ ও চেতনা প্রসারে তার ভূমিকা ছিল। ১৯৪৮ সালে কমিউনিস্ট পার্টি পূনরায় নিষিদ্ধ হলে আবার কারাবাস হয়। মুক্তি পেলেও পুলিশি হামলা চলতে থাকে তার ওপরে।
১৯৫৮ সালে আইয়ুব খানের সামরিক শাসনে তাকে নিয়ে ২০ জন কমিউনিস্ট নেতার ওপর গ্রেপ্তারী পরোয়ানা জারী হয়েছিল। বাংলাদেশ মুক্তিযুদ্ধ চলাকালীন ঢাকায় মুক্তিযোদ্ধাদের শিবির পরিচালনার ভার নিয়েছিলেন বৃদ্ধ বয়েসেও। ১৯৭৫ এ মুজিবর রহমানের হত্যার পর সামরিক শাসন জারী হলে আবার আত্মগোপন করেন। আজীবন সকলের সাথে কষ্ট স্বীকার করে দিনযাপন করেছেন। জীবনের ৩৫ বছর আত্মগোপনে বা কারান্তরালে কাটিয়েছেন এই বিপ্লবী। গ্রামাঞ্চলে কাজ করার সময় টাইফয়েড রোগে আক্রান্ত হন।
'ঢাকা জিলার কমিউনিস্ট পার্টির ইতিহাস' ও 'অমর লেনিন' তার সৃষ্ট রচনা।
চিকিতসার কারনে কলকাতায় আসেন এবং হাসপাতালে মারা যান ১৮ আগস্ট ১৯৭৭।
ইতালীয় উইকিপিডিয়া
ইতালীয় উইকিপিডিয়া () হচ্ছে অনলাইন বিশ্বকোষ উইকিপিডিয়ার ইতালীয় ভাষার সংস্করণ। ১১ মে ২০০১ সালে যাত্রা শুরু হয় এই উইকিপিডিয়ার এবং 2022 পর্যন্ত নিবন্ধ সংখ্যা টি এবং জন ব্যবহারকারী, জন প্রশাসক টি ফাইল আছে এই উইকিপিডিয়ায়।
২০০১ সালের মার্চে ইংরেজী উইপিডিয়ার সহপ্রতিষ্ঠাতা জিমি ওয়েলস অন্যান্য ভাষায় উইকিপিডিয়া সংস্করণ চালুর প্রস্তাব করেন। প্রথম দিকে খোলা উইকিভাষা সমূহের মধ্যে ইতালিয় উইকি অন্যতম। ২০০১ সালের মে মাসে ইতালিয় উইকি যাত্রা শুরু করে। প্রথম দিকে এর ঠিকানা ছিলো italian.wikipedia.com। অল্প কিছু দিনের মধ্যে it.wikipedia.com ঠিকানা চালু হয়ে। প্রথম পাতাটি ইংরেজী উইকিপিডিয়া থেকে অনুবাদ ছাড়াই কপি করা হয়। ১১ জুন ২০০১ সালে প্রথম ইতালি উইকিতে সম্পাদনা করা হয়।
শ্রীরামকৃষ্ণ দর্শনম্‌
শ্রীরামকৃষ্ণ দর্শনম্‌ হল ২০১২ সালে মুক্তিপ্রাপ্ত এবং সিঙ্গাপুর-ভারতের যৌথ প্রযোজনায় নির্মিত রামকৃষ্ণ পরমহংসের জীবনীমূলক একটি চলচ্চিত্র। এই ছবিটি তামিল ও হিন্দি ভাষায় মুক্তিলাভ করেছিল। ছবিটির পরিচালক হলেন জি. এন. দাস ও প্রযোজক জি.এন.ডি ইন্টারন্যাশানাল প্রাইভেট লিমিটেড। ২০১২ সালের ১৭ অগস্ট স্বামী বিবেকানন্দের সার্ধশতবর্ষ উদ্‌যাপন অনুষ্ঠানের অংশ হিসেবে তামিলনাড়ু রাজ্যের রাজধানী চেন্নাই শহরে এই ছবিটি প্রদর্শিত হয়েছিল।
রামকৃষ্ণ পরমহংসের সমগ্র জীবনকাহিনীটিই "শ্রীরামকৃষ্ণ দর্শনম্‌" ছবিতে তুলে ধরার চেষ্টা করা হয়েছে। ছবির শুরুতে দেখানো হয়েছে তদনীন্তন ব্রিটিশ বেঙ্গল প্রেসিডেন্সির হুগলি জেলার অন্তঃপাতী কামারপুকুর গ্রামে গদাধর চট্টোপাধ্যায়ের (রামকৃষ্ণ পরমহংসের পূর্বাশ্রমের নাম) জন্ম। এরপর আধ্যাত্মিকতার প্রতি তাঁর আকর্ষণ ও ভাবতন্ময়তা, প্রথাগত শিক্ষাব্যবস্থাকে প্রত্যাখ্যান করে রামায়ণ, মহাভারত ও পুরাণ প্রভৃতি অবলম্বনে নির্মিত যাত্রাপালা দেখে ধর্মশিক্ষা, যৌবনে কলকাতায় এসে দক্ষিণেশ্বর কালীবাড়িতে পৌরহিত্য গ্রহণ এবং কিছুকাল পরেই পৌরোহিত্য ছেড়ে সাধনায় মনোনিবেশ ও সিদ্ধিলাভের বিষয়টি ফুটিয়ে তোলা হয়েছে।
এরপর দেখানো হয়েছে, তিনি কিভাবে সহজ ভাষায় সরলভাবে সাধারণ মানুষ ও কলকাতার পাশ্চাত্য-শিক্ষায় শিক্ষিত সমাজকে অধ্যাত্ম-তত্ত্ব ও ভক্তিযোগ শিক্ষা দিতে শুরু করেন। নরেন্দ্রনাথ দত্তের (স্বামী বিবেকানন্দের পূর্বাশ্রমের নাম) সঙ্গে সাক্ষাৎ হলে, তিনি তাঁকে ‘শিবজ্ঞানে জীবসেবা’র নির্দেশ দেন। এরপর গলার ক্যান্সার ধরা পড়ে তাঁর। তবু চিকিৎসকের নির্দেশ অমান্য করে তিনি ধর্মোপদেশ দান থেকে বিরত হন না। শেষ পর্যন্ত নিজ স্বাস্থ্যের প্রতি উদাসীন রামকৃষ্ণ পরমহংসের দেহত্যাগের মধ্যে দিয়ে এই চলচ্চিত্রের সমাপ্তি ঘটেছে।জি.এন.ডি ভিশন ইন্টারন্যাশানাল প্রাইভেট লিমিটেডের ব্যানারে ৭৪ বছর বয়সী জি. এন. দাস সিঙ্গাপুরীয় "শ্রীরামকৃষ্ণ দর্শনম্" ছবিটি পরিচালনা ও প্রযোজনা করেন। ছবিটি সম্পর্কে তিনি বলেছিলেন, এই ছবিটি “বাণিজ্যিক চলচ্চিত্র নয়” এবং এটি এমন “একটি চলচ্চিত্র যাতে শৈশব থেকে শুরু করে শ্রীরামকৃষ্ণের সমগ্র জীবন চিত্রিত হয়েছে, যা ইতিপূর্বে কখনও করা হয়নি।” তিনি বলেন, এই কারণেই তাঁরা এই ছবিটি তৈরি করে রামকৃষ্ণ পরমহংসের দৃষ্টিভঙ্গি ও শিক্ষার প্রসার ঘটানোর সিদ্ধান্ত নিয়েছেন।
২০১২ সালের ১৭ অগস্ট এই ছবিটি তামিল ও হিন্দি ভাষায় মুক্তিলাভ করে। এটি সিঙ্গাপুর ও ভারতে প্রদর্শিত হয়। এই ছবির মুক্তি ছিল স্বামী বিবেকানন্দের জন্মসার্ধশতবর্ষ উদযাপনের অংশ। সিঙ্গাপুরে সেই উপলক্ষ্যেই ছবিটি প্রদর্শিত হয়েছিল।
২০১২ সালের ২৪ নভেম্বর সিঙ্গাপুরে ইউনিভার্সিটি কালচারাল সেন্টারে ছবিটি প্রদর্শিত হয়। সেখানে সিঙ্গাপুরের উপ-প্রধানমন্ত্রী থরমন শন্মুগরত্নম এই ছবিটি দেখেন।
ছবিটি মুক্তিলাভ করার পর সমালোচকদের থেকে মিশ্র ও প্রধানত ইতিবাচক প্রতিক্রিয়া পাওয়া যায়। ভারতীয় সংবাদপত্র "দ্য টাইমস অফ ইন্ডিয়া" ছবিটিকে ৫ তারার মধ্যে ৩ তারা রেট দেয় এবং মন্তব্য করে, ছবি আগ্রহব্যঞ্জক, যদিও পরিচালক নতুন কিছুই বলেননি। এই সংবাদপত্রে আরও বলা হয় যে, অভিনেতা-অভিনেত্রীদের অভিনয় সন্তোষজনক এবং শশীকুমার অভিনয় “ঠিকঠাক”। সমালোচনার শেষে সমালোচক এই সিদ্ধান্তে উপনীত হন যে, “সন্তের (রামকৃষ্ণ পরমহংস) জীবন সম্পর্কে সংক্ষিপ্ত একটি ধারণা পেতে হলে এই ছবি দেখা খুবই জরুরি বলে মনে করা যেতে পারে।”
রোহান মেহরা
রোহান মেহরা হচ্ছেন একজন ভারতীয় অভিনেতা এবং মডেল। তিনি স্টার প্লাসে প্রচারিত জনপ্রিয় ধারাবাহিক ইয়ে রিশতা কেয়া কেহলাতা হে-এ নক্ষ সিংহানিয়া চরিত্রে অভিনয় করেছেন। ২০১৬ সালে, তিনি কালারসে সম্প্রচারিত জনপ্রিয় রিয়্যালিটি অনুষ্ঠান বিগ বসের দশম আসরে একজন প্রতিযোগী হিসেবে অংশগ্রহণ করেছেন, যেখানে তিনি ৫ম স্থান অধিকার করেন।